**รายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 4 ประจำปี พ.ศ. ๒๕63**

**วันจันทร์ ที่ 23 พฤศจิกายน พ.ศ. ๒๕63 เวลา 10.00 น.**

**ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  ๒.  ๓.  ๔.  ๕.  ๖.  ๗.  ๘.  ๙.  10. | นายเอกรัฐ วัชรเสรีกุล  นายณรงค์ ฤทธิรัตน์  นางวิภาดา วัชรเสรีกุล  นายประภาศ พุทธคลิ้ง  นายเกรียงไกร เกาะทอง  นายสุวัฒน์ ชุมชัยโย  นายเฉลียว ไข่รอด  นางอุไร ทิพย์ลักษณ์  นายสัมพันธ์ สุวรรณเดช  นายศราวุฒิ เอียดดำ | ประธานสภาเทศบาล  รองประธานสภาเทศบาล  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  เลขานุการสภาเทศบาล | เอกรัฐ วัชรเสรีกุล  ณรงค์ ฤทธิรัตน์  วิภาดา วัชรเสรีกุล  ประภาศ พุทธคลิ้ง  เกรียงไกร เกาะทอง  สุวัฒน์ ชุมชัยโย  เฉลียว ไข่รอด  อุไร ทิพย์ลักษณ์  สัมพันธ์ สุวรรณเดช  ศราวุฒิ เอียดดำ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  2.  3.  4.  5.  6.  7.  8.  9  10. | นายรนชัย ตั้งพูนผลวิวัฒน์  นายสุวิทย์ สุวรรณเรืองศรี  นายธวิช ขำเพชร  นายมโน คล้ายแก้ว  นางณิชชา ถาวโรจน์  นางสาวเสาวลักษณ์ กลับสวัสดิ์  นายอาบูต้อเหล็บ พลนุ้ย  นายสาธิต สังข์แก้ว  นายไตรรงค์ ชูเงิน  นางปิยะนันท์ วิสุทธิปัญญา | นายกเทศมนตรี  รองนายกเทศมนตรี  ที่ปรึกษานายกเทศมนตรี  หัวหน้าสำนักปลัดเทศบาล  ผู้อำนวยการกองคลัง  ผู้อำนวยการกองการศึกษา  รก.ผอ.กองช่าง  รก.ผอ.กองการประปา  นักวิชาการสุขาภิบาลปฏิบัติการ  นักจัดการงานทั่วไปชำนาญการ | รนชัย ตั้งพูนผลวิวัฒน์  สุวิทย์ สุวรรณเรืองศรี  ธวิช ขำเพชร  มโน คล้ายแก้ว  ณิชชา ถาวโรจน์  เสาวลักษณ์ กลับสวัสดิ์  อาบูต้อเหล็บ พลนุ้ย  สาธิต สังข์แก้ว  ไตรรงค์ ชูเงิน  ปิยะนันท์ วิสุทธิปัญญา |  |

/ระเบียบ....

-๒-

**เริ่มประชุม เวลา 10.0๐ น.**

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไป ขอเรียนเชิญครับ

ประธานสภาฯ ท่านสมาชิกสภาเทศบาล คณะผู้บริหารและผู้เข้าร่วมประชุมสภาเทศบาลตำบลมะกอกเหนือทุกท่านครับ วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 4 ประจำปี 2563 ตรงกับวันจันทร์ ที่ 23 พฤศจิกายนพ.ศ. 2563 เมื่อที่ประชุมครบองค์ประชุม ผมขอเปิดและดำเนินการประชุมตามระเบียบวาระ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ เรื่องที่ประธานแจ้งให้ที่ประชุมทราบ สำหรับวันนี้ไม่มีอะไรที่จะแจ้งให้ทราบ นะครับ

**ที่ประชุม รับทราบ**

**ระเบียบวาระที่ ๒ เรื่องรับรองรายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 3 ครั้งที่ 2 ประจำปี พ.ศ. ๒๕๖3 เมื่อวันพุธ ที่ 23 กันยายน พ.ศ. ๒๕๖3**

ประธานสภาฯ เรื่องรับรองรายงานการประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ 2 ประจำปี พ.ศ. ๒๕๖3 เมื่อวันพุธ ที่ 23 กันยายน พ.ศ. ๒๕๖3 ตามที่ได้มีการประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ 2 ประจำปี 2563 เมื่อวันพุธ ที่ 23 กันยายน 2563 ฝ่ายเลขานุการได้จัดทำรายงานการประชุมและเสนอคณะกรรมการตรวจรายงานการประชุมตรวจสอบเสร็จเรียบร้อยแล้วจึงเสนอที่ประชุมพิจารณาและรับรองรายงานการประชุมครั้งที่ผ่านมา มีสมาชิกท่านใดจะแก้ไขหรือเพิ่มเติมในส่วน ที่ตัวเองได้อภิปรายในที่ประชุมครั้งที่ผ่านมาก็ขอเชิญสมาชิกสภาครับ ถ้าไม่มีสมาชิกท่านใดจะแก้ไขรายงานการประชุมก็ถือว่าสมาชิกได้ตรวจทานก่อนที่จะมีการประชุมในวันนี้เป็นที่เรียบร้อยแล้ว กระผมจะขอมตินะครับ สมาชิกท่านใดรับรองรายงานการประชุมสภาเทศบาล สมัยสามัญ สมัยที่ 3 ครั้งที่ 2 เมื่อวันที่ 23 กันยายน พ.ศ. 2563 โปรดยกมือครับ

เลขานุการสภา รับรอง 8 เสียง

ประธานสภาฯ ประธานสภาฯงดออกเสียง

**มติที่ประชุม** **รับรอง 8 เสียง**

**งดออกเสียง 1 เสียง**

/ระเบียบ...

-3-

**ระเบียบวาระที่ ๓ ญัตติอื่น ๆ**

**3.1 ญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อครุภัณฑ์สำนักงาน เก้าอี้สำหรับใช้ในห้องประชุม(สำนักปลัดเทศบาล)**

ประธานสภาฯ ญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อครุภัณฑ์สำนักงาน เก้าอี้สำหรับใช้ในห้องประชุมของสำนักปลัดเทศบาล เชิญเลขานุการสภาฯ ชี้แจงระเบียบฯ ครับ

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่าน กระผมขอนำเรียนให้ทราบว่าญัตติ 3.1 – 3.4 ใช้ระเบียบในการพิจารณา ดังนี้ ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะปริมาณ คุณภาพเปลี่ยนหรือโอนไปตั้งจ่ายรายการใหม่ให้เป็นอำนาจอนุมัติของสภาท้องถิ่นครับ

ประธานสภาฯ เชิญฝ่ายบริหารชี้แจงรายละเอียด ขอเชิญครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 โดยมีหลักการและเหตุผล ดังนี้

**หลักการ**

ขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 ดังนี้

**โอนตั้งจ่ายรายการใหม่**

ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์สำนักงาน จำนวน 91,000บาท เพื่อจ่ายเป็นค่าจัดซื้อเก้าอี้สำหรับใช้ในห้องประชุมเทศบาลตำบลมะกอกเหนือ จำนวน 26 ตัว

**โอนลด**

แผนงานงบกลาง งานงบกลาง ค่าชำระหนี้เงินต้นให้แก่กองทุน ก.ส.ท เพื่อจ่ายเป็นค่าชำระหนี้เงินต้นให้แก่กองทุนส่งเสริมกิจการเทศบาล (ก.ส.ท) ปีที่ 10 ตามสัญญาเงินกู้เลขที่ 701/24/2553 ซึ่งได้กู้มาเพื่อสมทบซื้อที่ดินก่อสร้างศูนย์ราชการเทศบาล ตั้งไว้ จำนวน 580,000 บาท คงเหลือ 580,000 บาท ขอโอนลด จำนวน 91,000 บาท

**เหตุผล**

1. เพื่อใช้ในห้องประชุมเทศบาลตำบลมะกอกเหนือ สำหรับการประชุมสภาเทศบาลตำบลมะกอกเหนือ และการประชุมอื่นๆ ที่เกี่ยวข้องกับการดำเนินงานด้านต่างๆ

/2.เนื่องจาก...

-4-

2. เนื่องจากคณะกรรมการกองทุนส่งเสริมกิจการเทศบาล(ก.ส.ท)อนุมัติให้เทศบาลตำบลมะกอกเหนือพักชำระหนี้เงินต้นเงินกู้ 2 ปี (ปีงบประมาณ 2563-2564) จึงทำให้สามารถโอนลดงบประมาณดังกล่าวได้

3. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 “การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น”ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายมีไหมครับ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณมากครับท่านประธานฯ เรียนประธานสภาฯ ท่านนายกฯ ท่านปลัดฯ ท่านรองนายกฯ ที่ปรึกษาฯ เจ้าหน้าที่และน้องๆ สมาชิกฯทุกท่าน ตามที่ท่านนายกฯขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 ดังนี้ โอนตั้งจ่ายรายการใหม่ ด้านบริหารทั่วไป แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์สำนักงาน เพื่อจ่ายเป็นค่าจัดซื้อเก้าอี้สำหรับใช้ในห้องประชุมเทศบาลตำบลมะกอกเหนือ จำนวน 26 ตัว งบประมาณ 91,000 บาท ญัตตินี้ต้องขอบคุณ สท.เฉลียว ไข่รอด ที่ได้เสนอญัตตินี้ให้กับฝ่ายบริหาร ในสมัยประชุม สมัยสามัญ สมัยที่ 3 ที่ผ่านมา ผมว่าสภาคงไม่มีปัญหา ขอบคุณมากครับ

ประธานสภาฯ สมาชิกฯท่านอื่นมีใครจะอภิปรายเพิ่มเติมมีไหมครับ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธานฯ เรียนท่านนายกฯ รองนายกฯ ที่ปรึกษาฯ เจ้าหน้าที่เพื่อนสมาชิกทุกท่าน ผมเฉลียว ไข่รอด ตามที่ท่านนายกฯได้เสนอโครงการจัดซื้อเก้าอี้ก็ขอขอบคุณนะครับท่านนายกฯที่นำเสนอโครงการนี้ต่อสภา ผมว่าเพื่อนสมาชิกฯคงไม่มีปัญหาหรอกครับ เราจะได้นั่งเก้าอี้สวย ๆ เพื่อนสมาชิกฯเห็นด้วยหรือไม่เห็นด้วย ค่อยว่ากันครับ ขอบคุณครับ

ประธานสภาฯ มีสมาชิกฯท่านอื่นจะอภิปรายเพิ่มเติมมีอีกไหมครับ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธาน ผมนายณรงค์ ฤทธิรัตน์ สมาชิกสภาเขต 1 ก็ถือว่าสภานี้คงจะนั่งสบายหน่อยนะครับ ในการประชุมครั้งถัดไป ผมว่าน่าจะซื้อ ตั้งนานแล้วความจริงอีกไม่นานจะมีการเลือกตั้งใหม่แล้วไม่รู้ว่าจะได้เข้ามาหรือเปล่า ขอบคุณครับ

/ประธานสภาฯ

-5-

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไม่ครับ ถ้าไม่มีผมจะขอมตินะครับ ตามญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อครุภัณฑ์สำนักงาน เก้าอี้สำหรับใช้ในห้องประชุมที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

เลขานุการสภาฯ อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม**  **อนุมัติ 8 เสียง**

**งดออกเสียง 1 เสียง**

**3.2 ญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อครุภัณฑ์อื่น กล้องโทรทัศน์วงจรปิด(สำนักปลัดเทศบาล)**

ประธานสภาฯญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อครุภัณฑ์อื่น กล้องโทรทัศน์วงจรปิดของสำนักปลัดเทศบาล เชิญฝ่ายบริหารชี้แจงในรายละเอียดครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 โดยมีหลักการและเหตุผล ดังนี้

**หลักการ**

ขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 ดังนี้

**โอนตั้งจ่ายรายการใหม่**

ด้านบริหารทั่วไป แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์อื่น จำนวน 465,000บาท เพื่อจ่ายเป็นค่าจัดซื้อกล้องโทรทัศน์วงจรปิดพร้อมติดตั้ง จำนวน 7 กล้อง บริเวณอุทยานปรมาจารย์สายเขาอ้อ สนามกีฬา ศูนย์พัฒนาเด็กเล็กบ้านปากคลองและอาคารอเนกประสงค์(รายละเอียดตามเอกสารที่แนบ)

**โอนลด**

แผนงานงบกลาง งานงบกลาง ค่าชำระหนี้เงินต้นให้แก่กองทุน ก.ส.ท เพื่อจ่ายเป็นค่าชำระหนี้เงินต้นให้แก่กองทุนส่งเสริมกิจการเทศบาล (ก.ส.ท) ปีที่ 10 ตามสัญญาเงินกู้เลขที่ 701/24/2553 ซึ่งได้กู้มาเพื่อสมทบซื้อที่ดินก่อสร้างศูนย์ราชการเทศบาล ตั้งไว้ จำนวน 580,000 บาท คงเหลือ 580,000 บาท ขอโอนลด จำนวน 465,000 บาท

/เหตุผล...

-6-

**เหตุผล**

1. เพื่อป้องกันความเสียหายและลดเหตุร้ายที่อาจจะเกิดขึ้นกับทรัพย์สินของเทศบาล ชีวิตและทรัพย์สินของประชาชน และบันทึกเหตุการณ์ต่างๆ เพื่อเป็นหลักฐานในการดำเนินคดีต่างๆ ของหน่วยงานที่เกี่ยวข้อง

2. เนื่องจากคณะกรรมการกองทุนส่งเสริมกิจการเทศบาล(ก.ส.ท)อนุมัติให้เทศบาลตำบลมะกอกเหนือพักชำระหนี้เงินต้นเงินกู้ 2 ปี (ปีงบประมาณ 2563-2564) จึงทำให้สามารถโอนลดงบประมาณดังกล่าวได้

3. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 “การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น” ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายมีไหมครับ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณครับท่านประธานสภาฯ ผมนายสัมพันธ์ สุวรรณเดช สมาชิกสภาเขต 2

ตามที่ท่านนายกฯ ขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 โอนตั้งจ่ายรายการใหม่ ด้านบริหารทั่วไป แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน งบลงทุน หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์อื่น เพื่อจ่ายเป็นค่าจัดซื้อกล้องโทรทัศน์วงจรปิดพร้อมติดตั้ง จำนวน 7 กล้อง บริเวณอุทยานปรมาจารย์สายเขาอ้อ สนามกีฬา ศูนย์พัฒนาเด็กเล็กบ้านปากคลองและอาคารอเนกประสงค์ งบประมาณ 465,000บาท ผมว่าก็ดีเหมือนกัน กันไว้ดีกว่าแก้ ดีกว่าไว้แก้ทีหลัง คนเราคิดไม่เหมือนกัน บางคนคิดดี บางคนคิดมิดีมิร้ายก็มี สถานที่ราชการต้องมีกล้องวงจรปิด ขอบคุณมากครับ

ประธานสภาฯ มีสมาชิกฯ ท่านอื่นจะอภิปรายเพิ่มเติมนอกเหนือจากคุณสัมพันธ์ สุวรรณเดช

มีไหมครับ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธานสภาฯ ถ้าได้กล้องวงจรปิดก็ดีครับ ผมอยากถาม

ผู้บริหารว่าที่เขียนมานี้ ซื้อ 7 กล้อง บริเวณอุทยานปรมาจารย์สายเขาอ้อ สนามกีฬา ศูนย์เด็กเล็กและอาคารอเนกประสงค์ มันมีเพียง 4 จุด แต่เราซื้อตั้ง 7 จุด แล้วอีก 3 กล้องไว้ตรงไหน ช่วยอธิบายด้วยครับว่าตั้งตรงไหน

ประธานสภาฯ สมาชิกท่านอื่นมีอีกไหมครับ ถ้าไม่มีเชิญฝ่ายบริหารได้ชี้แจงตามที่สมาชิกสงสัย ขอเชิญครับ

/นายก...

-7-

นายกเทศมนตรีฯ ท่านครับตามเอกสารที่แจกถึงท่านแล้วมันจะแนบแผนผังไว้เสร็จเรียบร้อยแล้ว

ระบุเป็น 7 จุด มีคำว่าCam ย่อมาจาก Camera Cam1 Cam2 Cam3 Cam4 Camนี้คือกล้องนะครับ อยู่ในแผนผังเรียบร้อยแล้วนะครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไม่ครับ ถ้าไม่มี

ผมจะขอมตินะครับ ตามญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อกล้องโทรทัศน์วงจรปิดพร้อมติดตั้ง จำนวน 7 กล้อง ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

เลขานุการสภาฯ อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม**  **อนุมัติ 8 เสียง**

**งดออกเสียง 1 เสียง**

**3.3 ญัตติขออนุมัติโอนงบประมาณรายจ่าย ประจำปีงบประมาณ พ.ศ. 2564 เพื่อจ่ายเป็นค่าจ้างออกแบบ(กองช่าง)**

ประธานสภาฯ ขออนุมัติโอนงบประมาณรายจ่าย ประจำปีงบประมาณ พ.ศ. 2564 เพื่อจ่ายเป็นค่าจ้างออกแบบของกองช่าง เชิญฝ่ายบริหารชี้แจงรายละเอียดครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 โดยมีหลักการและเหตุผล ดังนี้

**หลักการ**

**โอนตั้งจ่ายรายการใหม่**

แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทค่าออกแบบ จำนวน 252,000 บาท เพื่อใช้เป็นค่าจ้างออกแบบดังนี้

1. อาคารจอดรถดับเพลิง

ขนาดกว้าง 12.00 เมตร ยาว 34.00 เมตร พื้นที่ใช้สอยไม่น้อยกว่า 408 ตารางเมตร งบประมาณ ค่าก่อสร้าง 2,040,000 บาท ค่าแบบ 4% ของการก่อสร้าง เป็นเงิน 81,600 บาท

2. งานปรับปรุงสำนักงาน

# - ก่อสร้างอาคารใหม่ (หน้าห้องคลัง) กว้าง 8.00 เมตร ยาว 11.00 เมตร คสล. 2 ชั้น พื้นที่ใช้สอยไม่น้อยกว่า 176 ตารางเมตร งบประมาณก่อสร้าง 1,760,000 บาท ค่าแบบ 4% ของการก่อสร้างเป็นเงิน 70,400 บาท

* งานปรับปรุงอาคารเดิมทั้งหมด งบประมาณการก่อสร้าง 2,000,000 บาท ค่าแบบ 4% ของการก่อสร้าง เป็นเงิน 80,000 บาท

3. งานปรับ...

-8-

3. งานปรับปรุงโรงฆ่าสัตว์

งบประมาณก่อสร้าง 500,000 บาท ค่าแบบ 4 % ของการก่อสร้าง เป็นเงิน

20,000 บาท

**โอนลด**

แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนพนักงานเทศบาล ตั้งไว้ 1,475,400 บาท คงเหลือ 1,393,290 บาท ขอโอนลด 252,000 บาท

**เหตุผล**

(1) เพื่อให้การก่อสร้าง ปรับปรุงอาคารต่างๆ ของเทศบาลตำบลมะกอกเหนือดังกล่าวข้างต้นเป็นไปด้วยความเรียบร้อย บรรลุตามวัตถุประสงค์ที่วางไว้และถูกต้องตามกฎหมายระเบียบที่เกี่ยวข้อง ประชาชนในเขตเทศบาลตำบลมะกอกเหนือได้รับผลประโยชน์สูงสุด

(2) เพื่อให้เป็นไปตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 หมวด 4 งานจ้างออกแบบหรือควบคุมงานก่อสร้าง ข้อ 131 กำหนดให้ ราชการส่วนกลาง ราชการส่วนภูมิภาค หรือราชการส่วนท้องถิ่นที่ไม่มีหน่วยงานออกแบบหรือควบคุมงานก่อสร้างหรือมีแต่ไม่สามารถออกแบบหรือควบคุมงานก่อสร้างได้เอง อาจขอความร่วมมือกับกรมโยธาและผังเมือง กรมศิลปากร หรือหน่วยงานของรัฐอื่นที่มีหน่วยงานออกแบบหรือควบคุมงานก่อสร้างก่อนได้

(3) เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลมะกอกเหนือ เพื่อพิจารณาต่อไปครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายมีไหมครับ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณมากครับท่านประธานฯ ตามที่ท่านนายกฯ ขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 โอนตั้งจ่ายรายการใหม่แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทค่าออกแบบ จำนวน 252,000 บาท เพื่อใช้เป็นค่าจ้างออกแบบผมอยากทราบว่าทั้ง 3 โครงการนี้

/อาคาร...

-9-

อาคารจอดรถ งานปรับปรุงสำนักงาน งานปรับปรุงโรงฆ่าสัตว์ ผมอยากจะทราบว่าทางฝ่ายบริหารจะดำเนินการเมื่อไหร่ครับ

ประธานสภาฯ สมาชิกสภาฯ ท่านอื่นมีใครสงสัยหรือจะสอบถาม มีไหมครับ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธานฯ ผมเฉลียว ไข่รอด สมาชิกสภาเขต 2 ตามที่ท่านนายกฯ เสนอญัตติโอนงบประมาณรายจ่ายทั่วไปเพื่อจ้างออกแบบอาคารจอดรถดับเพลิง งานปรับปรุงสำนักงาน งานปรับปรุงโรงฆ่าสัตว์ก็เป็นสิ่งที่เหมาะสมแล้วนะครับ โรงจอดรถตามที่ผมเคยพูดไปวันก่อนไม่มีที่จอดรถทำให้รถจอดตากแดดตากฝนอยู่มีความจำเป็นนะครับ ต่อเติมอาคารของกองคลังอันนี้ก็มีความจำเป็นอีกครับ มันจะได้กว้างขึ้น สงสารน้องๆ นั่งแออัดกันอยู่ ผมเข้าไปเมื่อวันก่อน ไม่รู้ว่าจะขยับขยายไปถึงไหนแล้วเป็นสิ่งที่เหมาะสมครับ ขอบคุณครับ

ประธานสภาฯ มีสมาชิกสภาท่านใดมีอะไรสงสัยหรือจะสอบถามมีอีกไหมครับ ถ้าไม่มีผมจะให้ฝ่ายบริหารได้ชี้แจง ขอเชิญครับ

นายกเทศมนตรีฯ เรียนประธานสภาฯ สมาชิกสภาฯทราบนะครับ อาคารที่เรากำลังจะก่อสร้างขั้นแรกนี้เราต้องออกแบบก่อน มันมีทั้งหมดอยู่ 3 จุด 1. อาคารดับเพลิง 2. ปรับปรุงอาคารสำนักงาน 3.ปรับปรุงโรงฆ่าสัตว์ จะก่อสร้างเมื่อไหร่นั้นต้องดูงบประมาณรายรับและรายจ่ายของเทศบาลตำบลมะกอกเหนือเป็นสำคัญก่อน เมื่อเราจ้างออกแบบ เราพร้อมแล้วที่จะก่อสร้าง แล้วทีนี้ต้องมาดูงบประมาณแต่ละตัวก่อน อะไรสำคัญกว่าและตัวไหนสมควรที่จะดำเนินการก่อน คิดว่าต้องทยอยทำเรื่อยๆก่อน ขึ้นอยู่กับงบประมาณรายรับ รายจ่ายเราว่าอยู่ยังไงในตอนนั้นแต่ภายในปีงบประมาณ 2564 นี้คิดว่าได้ดำเนินการแน่นอนครับ

ประธานสภาฯ เชิญคุณเฉลียว ไข่รอดครับ

นายเฉลียว ไข่รอด ขออีกนิดครับ ค่าออกแบบอยู่ในงบประมาณนี้แล้ว ใช่ไหมครับ ขอบคุณครับ

ประธานสภาฯ เชิญนายกเทศมนตรีฯ

นายกเทศมนตรีฯ ค่าออกแบบนี้เป็นค่าที่เราจ้างเขาออกแบบเนื่องจากว่าทางช่างเราไม่สามารถที่จะออกแบบและก็เซ็นออกแบบได้ มันเป็นอาคารสาธารณะซึ่งต้องมีวิศวกรระดับสามัญ. ของเราไม่มีวิศวกรระดับสามัญอยู่นะครับ เพราะฉะนั้นต้องจ้างออกแบบ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไม่ครับ ถ้าไม่มีผมจะขอมตินะครับ ตามญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจ่ายเป็นค่าจ้างออกแบบของกองช่าง ที่คณะผู้บริหาร เสนอญัตติมา สมาชิกสภาเทศบาลท่านใดอนุมัติ โปรดยกมือครับ

เลขานุการสภาฯ อนุมัติ 8 เสียง

/ประธานสภาฯ...

-10-

ประธานสภาฯ ประธานสภาฯงดออกเสียง

**มติที่ประชุม**  **อนุมัติ 8 เสียง**

**งดออกเสียง 1 เสียง**

**3.4 ญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อครุภัณฑ์คอมพิวเตอร์(กองการศึกษา)**

ประธานสภาฯ ญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564

เพื่อจัดซื้อครุภัณฑ์คอมพิวเตอร์ของกองการศึกษา เชิญฝ่ายบริหารได้ชี้แจง ขอเชิญครับ

นายกเทศมนตรีฯ เรียนประธานสภาเทศบาลตำบลมะกอกเหนือ ข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 โดยมีหลักการและเหตุผล ดังนี้

**หลักการ**

ขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 ดังนี้

**โอนตั้งจ่ายรายการใหม่**

ด้านบริการชุมชนและสังคม แผนงานการศึกษา หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ ประเภทครุภัณฑ์คอมพิวเตอร์ เพื่อจ่ายเป็นค่าจัดซื้อ

1. เครื่องพิมพ์เลเซอร์ หรือ LED ขาวดำ (18 หน้า/นาที) ราคา 2,600 จำนวน 1 เครื่อง โดยมีคุณลักษณะพื้นฐานดังนี้

- มีความละเอียดในการพิมพ์ไม่น้อยกว่า 600x600 dpi

- มีความเร็วในการพิมพ์สำหรับกระดาษ A4 ไม่น้อยกว่า 18 หน้าต่อนาที (ppm)

- มีหน่วยความจำ (Memory) ขนาดไม่น้อยกว่า 8 MB

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

- มีถาดใส่กระดาษได้ไม่น้อยกว่า 150 แผ่น

- สามารถใช้ได้กับ A4, Letter, Legal และ Custom

จัดซื้อตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563

**โอนลด**

1. ด้านบริการชุมชนและสังคม แผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าตอบแทนใช้สอยและวัสดุ ค่าวัสดุไฟฟ้าและวิทยุ ตั้งไว้ 10,000 บาท คงเหลือ 10,000 บาท โอนลด 600 บาท

2. ด้านบริการชุมชนและสังคม แผนงานการศาสนา วัฒนธรรม และนันทนาการ งานศาสนาวัฒนธรรมท้องถิ่น ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการจัดงานตักบาตรเทโว ตั้งไว้ 5,000 บาท คงเหลือ 2,065 บาท โอนลด 2,000 บาท

/เหตุผล...

-11-

**เหตุผล**

1. เนื่องจากปัจจุบันอุปกรณ์เครื่องปริ้นเตอร์ซึ่งใช้ในสำนักงาน ไม่เพียงพอสำหรับเจ้าหน้าที่ผู้ปฏิบัติงาน จึงมีความจำเป็นต้องจัดซื้อเพิ่มเติมและเพื่อให้มีความเหมาะสมในการปฏิบัติงาน

2. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น” ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไม่ครับ ถ้าไม่มีผมจะขอมตินะครับ ตามญัตติขออนุมัติโอนงบประมาณรายจ่ายทั่วไป ประจำปีงบประมาณ พ.ศ. 2564 เพื่อจัดซื้อครุภัณฑ์คอมพิวเตอร์ของกองการศึกษา

ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

เลขานุการสภาฯ อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม**  **อนุมัติ 8 เสียง**

**งดออกเสียง 1 เสียง**

**3.5 ญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อจัดซื้อสายพานเหล็กชุบกัลป์วาไนซ์ยกระดับสุกรขึ้นผ่าท้อง (กองสาธารณสุขและสิ่งแวดล้อม)**

ประธานสภาฯญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อจัดซื้อสายพานเหล็กชุบกัลป์วาไนซ์ยกระดับสุกรขึ้นผ่าท้องของกองสาธารณสุขและสิ่งแวดล้อม เชิญเลขานุการสภาฯ ชี้แจงระเบียบครับ

เลขานุการสภาฯเรียนประธานสภาเทศบาลฯ คณะผู้บริหารและสมาชิกสภาเทศบาลทุกท่านครับ กระผมขอนำเรียนให้ทราบว่า ญัตติ 3.5 ถึงญัตติ 3.7 ใช้ระเบียบในการพิจารณา ดังนี้ ตามระเบียบกระทรวงมหาดไทยว่าด้วย การรับเงิน การเบิกจ่ายเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึงฉบับที่ 4 พ.ศ. 2561 ข้อ 89 องค์กรปกครองส่วนท้องถิ่น อาจจ่ายขาดจากเงินสะสมได้โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

/2. ได้ส่ง...

-12-

2. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

3. ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัย

4. เมื่อได้รับอนุมัติให้ใช้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาวครับ

ประธานสภาฯ เชิญฝ่ายบริหารได้ชี้แจงรายละเอียด ขอเชิญครับ

นายกเทศมนตรีฯเรียนประธานสภาเทศบาลตำบลมะกอกเหนือ ข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติจ่ายขาดเงินสะสมประจำปีงบประมาณ พ.ศ. ๒๕๖4 โดยมีหลักการและเหตุผลดังนี้

**หลักการ**

ขออนุมัติจ่ายขาดเงินสะสมประจำปีงบประมาณ พ.ศ. ๒๕๖4 เพื่อเป็นค่าใช้จ่ายในการจัดซื้อสายพานเหล็กชุบกัลวาไนซ์ยกระดับสุกรขึ้นผ่าท้อง โครงสร้างของสายพานทำด้วยเหล็กชุบกัลวาไนซ์ ความยาวของสายพานไม่น้อยกว่า 2 เมตร สามารถรับน้ำหนักได้ไม่น้อยกว่า 600 กิโลกรัม ระบบราวแขวนขนาดเส้นผ่านศูนย์กลาง 60 มิลลิเมตร มอเตอร์ขนาด 1.5 kW(2Hp) ระบบไฟฟ้า 380 V/50 Hz จำนวน 1 เครื่อง งบประมาณ 380,๐๐๐ บาท

**เหตุผล**

๑. เพื่อให้โรงฆ่าสัตว์มีสายพานยกระดับสุกรขึ้นผ่าท้อง ทดแทนเครื่องเดิม ที่เสื่อมสภาพ อะไหล่บางชิ้นสึกหรอ เนื่องจากอายุการใช้งานที่ยาวนานไม่น้อยกว่า 10 ปี

2. เพื่อให้การชำแหละสุกรเป็นไปตามหลักการปฏิบัติที่ดีในโรงฆ่าสัตว์ ลดการปนเปื้อนไปสู่ซากสุกร

3. เพื่อให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองท้องถิ่น พ.ศ. ๒๕๔๗ แก้ไขเพิ่มเติมถึง ฉบับที่ ๔ พ.ศ. ๒๕๖๑ ข้อ ๘๙ จึงได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไปครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติม มีไหมครับ

เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณมากครับท่านประธาน ตามที่ท่านนายกฯ ขออนุมัติจ่ายขาดเงินสะสมประจำปีงบประมาณ พ.ศ. ๒๕๖4 เพื่อเป็นค่าใช้จ่ายในการจัดซื้อสายพานเหล็ก

/ชุบกัลป์วาไนซ์...

-13-

ชุบกัลวาไนซ์ยกระดับสุกรขึ้นผ่าท้อง จำนวน 1 เครื่อง งบประมาณ 380,๐๐๐ บาท ผมก็เห็นด้วยนะครับ เพราะว่าโรงฆ่าสัตว์เราได้มาตรฐานในภาคใต้ ผมเห็นเขาเอาสุกรเข้ามาเชือดจำนวนมาก ไม่ต่ำกว่าวันละ 80-90 ตัว ผมว่าโรงฆ่าสัตว์เราก็ได้มาตรฐานเราต้องจัดซื้ออุปกรณ์นี้ให้กับเทศบาลหรือโรงฆ่าสัตว์ เพราะโรงฆ่าสัตว์เราลงทุนไปครั้งเดียวก็ได้รับผลประโยชน์จากโรงฆ่าสัตว์ทุกวันทุกเดือนทุกปี ขอบคุณครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไม่ครับ ถ้าไม่ มีผมจะขอมตินะครับ ตามญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อจัดซื้อสายพานเหล็กชุบกัลป์วาไนซ์ยกระดับสุกรขึ้นผ่าท้องของกองสาธารณสุขและสิ่งแวดล้อม ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

เลขานุการสภาฯ อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม**  **อนุมัติ 8 เสียง**

**งดออกเสียง 1 เสียง**

**3.6 ญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อเป็นค่าใช้จ่ายในโครงการปรับปรุงคุณภาพน้ำเพื่อใช้ในโรงฆ่าสัตว์เทศบาล(กองสาธารณสุขและสิ่งแวดล้อม)**

ประธานสภาฯญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อเป็นค่าใช้จ่ายในโครงการปรับปรุงคุณภาพน้ำเพื่อใช้ในโรงฆ่าสัตว์เทศบาลของกองสาธารณสุขและสิ่งแวดล้อม เชิญฝ่ายบริหารชี้แจงรายละเอียดครับ

นายกเทศมนตรี เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติจ่ายขาดเงินสะสมประจำปีงบประมาณ พ.ศ. ๒๕๖4 โดยมีหลักการและเหตุผลดังนี้

**หลักการ**

ขออนุมัติจ่ายขาดเงินสะสมประจำปีงบประมาณ พ.ศ. ๒๕๖4 เพื่อเป็นค่าใช้จ่ายในโครงการปรับปรุงคุณภาพน้ำเพื่อใช้ในโรงฆ่าสัตว์เทศบาล รายละเอียดตามแบบแปลนเทศบาลตำบลมะกอกเหนือกำหนด งบประมาณ 481,000 บาท

**เหตุผล**

๑. เพื่อเพิ่มคุณภาพน้ำใช้ในโรงฆ่าสัตว์ให้มีคุณภาพเป็นไปตามกำหนดในกฎกระทรวง กำหนดหลักเกณฑ์ วิธีการ และเงื่อนไขในการตั้งโรงฆ่าสัตว์ โรงพักสัตว์ และการฆ่าสัตว์ พ.ศ. 2555 ออกตามความในพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. 2535

/2. เพื่อป้องกัน...

-14-

2. เพื่อป้องกันความเสียหายที่จะเกิดขึ้นกับระบบส่งน้ำและอุปกรณ์ เครื่องจักรของโรงฆ่าสัตว์ เนื่องจากปัจจุบันน้ำสำหรับใช้ในโรงฆ่าสัตว์เป็นน้ำบาดาล ซึ่งมีหินปูนเป็นจำนวนมาก

3. สร้างความเชื่อมั่นให้กับผู้บริโภค ลดโอกาสซากสุกรปนเปื้อนเชื้อก่อโรค

4. เพื่อให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองท้องถิ่น พ.ศ. ๒๕๔๗ แก้ไขเพิ่มเติมถึง ฉบับที่ ๔ พ.ศ. ๒๕๖๑ ข้อ ๘๙ จึงได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไปครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไม่ครับ ถ้าไม่มี ผมจะขอมตินะครับ ตามญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อเป็นค่าใช้จ่ายในโครงการปรับปรุงคุณภาพน้ำเพื่อใช้ในโรงฆ่าสัตว์เทศบาลของกองสาธารณสุขและสิ่งแวดล้อม ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

เลขานุการสภาฯ อนุมัติ 8 เสียง

ประธานสภาฯ ประธานสภาฯงดออกเสียง

**มติที่ประชุม**  **อนุมัติ 8 เสียง**

**งดออกเสียง 1 เสียง**

**3.7 ญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อดำเนินการเสนอโครงการปรับปรุงบ่อขยะเทศบาล(กองสาธารณสุขและสิ่งแวดล้อม)**

ประธานสภาฯ ญัตติขออนุมัติใช้จ่ายเงินสะสมประจำปีงบประมาณ พ.ศ. 2564 เพื่อดำเนินการ เสนอโครงการปรับปรุงบ่อขยะเทศบาลของกองสาธารณสุขและสิ่งแวดล้อม เชิญฝ่ายบริหารชี้แจงรายละเอียดครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้า นายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขออนุมัติ ใช้จ่ายเงินสะสมประจำปีงบประมาณ พ.ศ. ๒๕๖4 โดยมีหลักการและเหตุผล ดังนี้

**หลักการ**

ด้วยเทศบาลตำบลมะกอกเหนือได้รับแจ้งจากอำเภอควนขนุนให้พิจารณาจัดทำโครงการที่เห็นว่าเป็นโครงการที่มีความจำเป็นเร่งด่วน หากไม่ดำเนินการแล้วจะเกิดความเสียหายและมีผลกระทบต่อประโยชน์สุขของประชาชนในพื้นที่ และไม่มีงบประมาณจากแหล่งอื่นใดรองรับหรือมีแต่ไม่เพียงพอ ซึ่งหากได้รับสนับสนุนเพิ่มเติมจะทำให้โครงการบรรลุเป้าหมาย และมีความประสงค์ขอรับการสนับสนุนงบประมาณ งบกลาง รายการเงินสำรองจ่ายเพื่อกรณีฉุกเฉินหรือจำเป็นตามอำนาจหน้าที่ของรองนายกรัฐมนตรี(นายวิษณุ เครืองาม)

/ให้จัด...

-15-

ให้จัดทำรายละเอียดของโครงการส่งอำเภอเพื่อขอรับการสนับสนุน โดยให้เทศบาลตำบลมะกอกเหนือต้องร่วมสมทบในการดำเนินโครงการ ร้อยละ 50 เทศบาลตำบลมะกอกเหนือจึงได้ดำเนินการเสนอโครงการปรับปรุงบ่อขยะเทศบาลตำบลมะกอกเหนือ งบประมาณ 7,236,000 บาท ประกอบด้วย ๕ กิจกรรม อันได้แก่

กิจกรรมที่ ๑ ก่อสร้างรั้ว คสล. และ Metal Sheet ความสูงรวม ๕.๐๐ เมตร ยาวไม่น้อยกว่า ๑๘๒ เมตร เป็นเงิน 1,132,230 บาท

กิจกรรมที่ ๒ งานถมดินปรับระดับภายในสถานที่กำจัดมูลฝอย สูง 1.0๐-๑.5๐ เมตร เป็นเงิน ๒,๔๘5,770 บาท

กิจกรรมที่ ๓ ก่อสร้างถนน คสล. กว้าง ๔ เมตร ยาว ๘๕ เมตร หนา ๐.๑๕ เมตร เป็นเงิน 422,096 บาท

กิจกรรมที่ 4 ติดตั้งประตูสถานที่กำจัดมูลฝอย จำนวน ๒ ชุด เป็นเงิน 42,944 บาท

๔.๑ ประตูชนิดบานเลื่อนขนาดกว้าง ๔.๙๐ เมตร สูง ๒.๕๐ เมตร

๔.๒ ประตูชนิดบานเลื่อนขนาดกว้าง ๔.๗๐ เมตร สูง ๒.๕๐ เมตร

กิจกรรม ที่ ๕ ขนย้ายขยะมูลฝอยทั้งหมดจากสถานที่กำจัดมูลฝอยเทศบาลตำบลมะกอกเหนือไปกำจัดยังสถานที่กำจัดอื่น เป็นเงิน 3,152,96๐ บาท

โดยแยกที่มาของงบประมาณในการดำเนินโครงการเป็น 2 ส่วน คือ เทศบาลตำบลมะกอกเหนือร่วมสมทบเพื่อดำเนินการในกิจกรรมที่ ๑ และ ๒ รวมเป็นเงินจำนวน 3,618,000 บาท และขอรับสนับสนุนงบประมาณ งบกลาง รายการเงินสำรองจ่ายเพื่อกรณีฉุกเฉินหรือจำเป็นตามอำนาจหน้าที่ของรองนายกรัฐมนตรี (นายวิษณุ เครืองาม) จำนวน 3,618,000 บาท ประกอบด้วยกิจกรรมที่ 3-5 (รายละเอียดตามเอกสารโครงการ แบบ ปร.๔ ,แบบ ปร.๕ ,แบบ ปร.๖ และแบบแปลนที่แนบ)

ในการนี้ จึงขออนุมัติใช้จ่ายเงินสะสมประจำปีงบประมาณ พ.ศ. ๒๕๖4 จำนวน 3,618,000 บาท เพื่อสมทบงบประมาณในการขอรับการสนับสนุนงบประมาณ งบกลาง รายการเงินสำรองจ่ายเพื่อกรณีฉุกเฉินหรือจำเป็น ในอำนาจของรองนายรัฐมนตรี (นายวิษณุ เครืองาม) ประจำปีงบประมาณ พ.ศ. 2564

**เ­หตุผล**

1. เพื่อป้องกันปัญหาการลักลอบนำขยะมูลฝอยไปทิ้งในสถานที่กำจัดขยะมูลฝอยโดยไม่ได้รับการอนุญาต
2. เพื่อแก้ไขปัญหาขยะจากสถานที่กำจัดขยะมูลฝอยถูกพัดพาลงไปในแหล่งน้ำสาธารณะ
3. เพื่อเพิ่มช่องทางใช้ประโยชน์ในที่ดินของสถานที่กำจัดขยะมูลฝอย

/4. เพื่อแก้ไข...

-16-

1. เพื่อแก้ไขปัญหามลพิษทางทัศนียภาพ ของพื้นที่สถานที่กำจัดขยะมูลฝอย
2. เพื่อให้การสัญจรไปมาและการเข้าออกบ่อขยะมีความสะดวกมากขึ้น
3. เพื่อปฏิบัติตามคำพิพากษาศาลปกครองสงขลา ในคดีหมายเลขดำที่ ส.๓/๒๕๕๔ คดีหมายเลขแดง ที่ ส.๔/๒๕๕๕ เรื่อง คดีพิพาทเกี่ยวกับการกระทำละเมิดของหน่วยงานทางปกครองอันเกิดจากการละเลยต่อหน้าที่ตามที่กฎหมายกำหนดให้ต้องปฏิบัติ เมื่อวันที่ ๑๐ ตุลาคม ๒๕๕๕ โดยมีคำบังคับของศาล ให้เทศบาลต้องดำเนินการก่อสร้างรั้วสูงทึบโดยรอบสถานที่กำจัดมูลฝอย
4. เพื่อให้เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองท้องถิ่น พ.ศ.๒๕๔๗ แก้ไขเพิ่มเติมถึง ฉบับที่ ๔ พ.ศ. ๒๕๖๑ ข้อ ๘๙ ขอได้โปรดนำเสนอต่อที่ประชุมสภาเทศบาลตำบลมะกอกเหนือเพื่อพิจารณาต่อไปครับ

ประธานสภาฯ มีสมาชิกท่านใดจะอภิปรายเพิ่มเติมขอเชิญครับ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธาน ผมเฉลียว ไข่รอด สมาชิกสภาฯ เขต 2 ตามที่ท่านนายกฯ ได้เสนอญัตติขอใช้เงินสะสมเพื่อสมทบกับรัฐบาลเป็นโครงการใหม่ โครงการคนละครึ่ง เทศบาลครึ่งหนึ่งรัฐบาลครึ่งหนึ่งรวมแล้วเป็นเงินเจ็ดล้านกว่าบาทนำมาพัฒนาและปรับปรุงบ่อขยะของเทศบาลก็ถือว่าเหมาะสมครับ อย่างน้อยเราก็ต้องขนขยะของเราที่อยู่ในบ่อขยะไปทิ้งที่ข้างนอกดำเนินการทำกำแพงหรือว่าถนนตามที่ศาลสั่งหลายปีมาแล้วครับ เป็นสิ่งที่ดีเป็นสิ่งที่ประชาชนได้รับประโยชน์อย่างน้อยพี่น้องประชาชนไม่ต้องกังวลตอนน้ำท่วม น้ำท่วมครั้งหนึ่งก็พัดเอาขยะไปติดอยู่ที่บ้านพี่น้องระแวกชุมชนหลังสถานี ถ้าได้สร้างก็ถือว่าดี สมมุติว่าสภาฯผ่าน สภาฯผ่านหรือไม่ผ่านผมก็ไม่ทราบ เมื่อดำเนินการไปแล้วผมขอนำเสนออย่างนี้นะครับว่า เมื่อเราดำเนินการแล้วผมอยากให้ทางเทศบาลเราทิ้งขยะที่เดิมได้หรือเปล่าครับ อย่างน้อยเราได้ลดงบประมาณรายจ่ายเพราะรถวิ่งทุกวันสงสารพนักงานลดการสึกหรอของรถ ลดงบประมาณรายจ่ายดำเนินการนำขยะไปทิ้งที่เดิม ผมว่ามันลดงบประมาณได้เพราะใช้เวลาหลายปีกว่าจะเต็ม 20-30 ปีครับ ผมคิดอย่างนั้นครับ ขอบคุณครับ

ประธานสภาฯ มีสมาชิกฯท่านอื่นที่มีความประสงค์จะอภิปรายมีไหมครับ ถ้าไม่มีสมาชิกจะอภิปรายเพิ่มเติมก็ขอเชิญฝ่ายบริหารได้อธิบายชี้แจง ขอเชิญครับ

นายกเทศมนตรีฯ เรียนประธานสภาฯและสมาชิกทุกท่านทราบนะครับ กรณีนี้นะครับหากปรับปรุงเสร็จเรียบร้อยแล้วต้องพัฒนาพื้นที่ตรงนี้ใช้ประโยชน์เป็นอย่างอื่นไม่สามารถที่จะนำขยะไปทิ้งได้อีกต่อไปแล้ว ซึ่งมันผิดกฎหมายผิดต่อระเบียบไม่สามารถดำเนินการได้เลยนะครับ ขอบคุณครับ

ประธานสภาฯ มีสมาชิกสภาเทศบาลท่านใดจะสอบถามหรืออภิปรายเพิ่มเติมอีกไม่ครับ ถ้าไม่ มีผมจะขอมตินะครับ ตามญัตติขออนุมัติใช้จ่ายเงินสะสมประจำปีงบประมาณ

/พ.ศ. 2564

-17-

พ.ศ. 2564 เพื่อดำเนินการเสนอโครงการปรับปรุงบ่อขยะเทศบาลของกองสาธารณสุขและสิ่งแวดล้อม ที่คณะผู้บริหารเสนอญัตติมา สมาชิกสภาเทศบาลท่านใดอนุมัติ โปรดยกมือครับ

เลขานุการสภาฯ อนุมัติ 8 เสียง

ประธานสภาฯ ประธานสภาฯ งดออกเสียง

**มติที่ประชุม**  **อนุมัติ 8 เสียง**

**งดออกเสียง 1 เสียง**

**3.8 ญัตติขอความเห็นชอบการใช้พื้นที่สาธารณประโยชน์บ้านโคกหม้อเพื่อก่อสร้างระบบประปาผิวดินขนาดใหญ่มาก ใช้สำหรับการอุปโภคและกิจการโรงฆ่าสัตว์(กองการประปา)**

ประธานสภาฯ ญัตติขอความเห็นชอบการใช้พื้นที่สาธารณประโยชน์บ้านโคกหม้อเพื่อก่อสร้าง

ระบบประปาผิวดินขนาดใหญ่มาก ใช้สำหรับการอุปโภคและกิจการโรงฆ่าสัตว์ของกองการประปา เชิญเลขานุการสภาฯชี้แจงระเบียบฯครับ

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่าน

กระผมขอนำเรียนให้ทราบตามหนังสือกระทรวงมหาดไทย ด่วนที่สุด ที่ มท 0511.3/ว 3312 ลงวันที่ 5 ตุลาคม 2547 เรื่องซักซ้อมความเข้าใจวิธีปฏิบัติเกี่ยวกับทบวงการเมืองหรือส่วนราชการขอใช้ที่ดินของรัฐเพื่อประโยชน์ในราชการ กระทรวงมหาดไทย ได้แจ้งถือแนวทางปฏิบัติให้ทบวงการเมืองที่มีความประสงค์จะขอใช้ที่ดินของรัฐเพื่อประโยชน์ในราชการเป็นการเร่งด่วนหรือทบวงการเมืองที่เข้าไปใช้ที่ดินของรัฐแล้วและเรื่องอยู่ระหว่างการขอถอนสภาพ หรือขอขึ้นทะเบียนในที่ดินของรัฐอย่างถูกต้องตามกฎหมาย ก่อนที่การดำเนินการถอนสภาพหรือขึ้นทะเบียนจะแล้วเสร็จ สามารถเข้าใช้ประโยชน์ในที่ดินได้โดยชอบด้วยกฎหมาย จึงต้องดำเนินการ ดังนี้

1. กรณีทบวงการเมืองหรือส่วนราชการที่มีความประสงค์จะขอใช้ที่ดินของรัฐเพื่อประโยชน์ในทางราชการให้ดำเนินการตามระเบียบกระทรวงมหาดไทยว่าด้วยหลักเกณฑ์และวิธีการอนุญาตให้ทบวงการเมืองใช้ที่ดินของรัฐเพื่อประโยชน์ในราชการตามประมวลกฎหมายที่ดิน พ.ศ. 2541 ประกอบกับหนังสือกระทรวงมหาดไทย ด่วนมาก ที่ มท 0511.2/ว 184 ลงวันที่ 16 มกราคม 2546 โดยเคร่งครัดก่อน จึงจะสามารถเข้าไปใช้ประโยชน์ได้ห้ามมิให้เข้าโดยพลการและให้จังหวัดหมั่นตรวจตรา หากพบว่ามีการฝ่าฝืนก็ให้ดำเนินการกับผู้ฝ่าฝืนตามระเบียบและกฎหมายอย่างเคร่งครัด

2. กรณีทบวงการเมืองหรือส่วนราชการที่มีความจำเป็นเร่งด่วนที่จะต้องใช้ประโยชน์ในที่ดินของรัฐก่อนที่การดำเนินการถอนสภาพตามมาตรา 8 วรรคสอง (1) แห่งประมวลกฎหมายที่ดินจะแล้วเสร็จให้ทบวงการเมืองยื่นคำขออนุญาตใช้ประโยชน์ที่ดินของรัฐตามมาตรา 9 เป็นการชั่วคราวไปพลางก่อน พร้อมทั้งขอถอนสภาพไปในคราวเดียวกัน ทั้งนี้ การขออนุญาตตามมาตรา 9 ให้ถือปฏิบัติตามระเบียบกระทรวงมหาดไทย ว่าด้วยหลักเกณฑ์และวิธีการ

/เกี่ยวกับ...

-18-

เกี่ยวกับการอนุญาต มาตรา 9 แห่งประมวลกฎหมายที่ดิน พ.ศ. 2543

ซึ่งขั้นตอนการขอใช้ที่ดินของรัฐ ตามมาตรา 9 แห่งประมวลกฎหมายที่ดิน พ.ศ. 2543 กำหนดว่าจะต้องขอความเห็นจากองค์กรปกครองส่วนท้องถิ่นครับ

ประธานสภาฯ เชิญฝ่ายบริหารชี้แจงรายละเอียดครับ

นายเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์

นายกเทศมนตรีตำบลมะกอกเหนือ ขอเสนอญัตติขอความเห็นชอบการใช้พื้นที่สาธารณะประโยชน์บ้านโคกหม้อเพื่อก่อสร้างระบบประปาผิวดินขนาดใหญ่มาก ใช้สำหรับการอุปโภคบริโภคและกิจการโรงฆ่าสัตว์ โดยมีหลักการและเหตุผลดังนี้

**หลักการ**

ด้วยเทศบาลตำบลมะกอกเหนือ จะดำเนินการก่อสร้างระบบประปาผิวดินขนาดใหญ่มากใช้สำหรับการอุปโภคบริโภคและกิจการโรงฆ่าสัตว์เทศบาล โดยขอใช้พื้นที่สาธารณะประโยชน์บ้านโคกหม้อ หมู่ที่ 1 ตำบลมะกอกเหนือ อำเภอควนขนุน จังหวัดพัทลุง เนื้อที่ประมาณ 1,645 ตารางเมตร แต่เนื่องจากการขออนุญาตใช้ประโยชน์ในที่ดินของรัฐต้องขอความเห็นชอบต่อสภาเทศบาลตำบลมะกอกเหนือก่อนดำเนินการยื่นคำขออนุญาตใช้ที่ดินแปลงดังกล่าวต่อไป

**เหตุผล**

1. เพื่อแก้ไขปัญหาการขาดแคลนน้ำใช้อุปโภคบริโภคของประชาชนในเขตเทศบาลและปัญหาปริมาณน้ำในกิจการโรงฆ่าสัตว์เทศบาลที่ไม่เพียงพอต่อการใช้งานจากการเพิ่มขึ้นของจำนวนสุกร

2. เพื่อพัฒนาโครงสร้างพื้นฐานเตรียมความพร้อมรองรับการเจริญเติบโตของบ้านเมือง การเพิ่มขึ้นของจำนวนประชากร สนองต่อนโยบายของรัฐบาลและยุทธศาสตร์ชาติ 20 ปี (พ.ศ. 2561 – 2580) ที่ต้องการให้ประชาชนมีความมั่นคง มั่งคั่ง ยั่งยืนทางด้านน้ำ

3. เพื่อให้เป็นไปตามกฎหมาย ระเบียบกระทรวงมหาดไทยว่าด้วยหลักเกณฑ์และวิธีการ ขออนุญาตตามมาตรา 9 แห่งประมวลกฎหมายที่ดิน พ.ศ. 2543 ขอได้โปรดนำเสนอต่อที่ประชุมสภาเทศบาลตำบลมะกอกเหนือ เพื่อพิจารณาต่อไปครับ

ประธานสภาฯ มีสมาชิกสภาฯท่านจะใดจะสอบถามหรืออภิปรายเพิ่มเติม ขอเชิญครับ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณครับท่านประธาน ที่ตรงนั้น บริเวณโคกหม้อใช่ไหมครับ ตรงนั้นเป็นที่ดินสาธารณะที่ข้างบ้านนายเจิม ประคอง ไหมช่วย ที่ดินตรงนั้นคนโบราณเคยทำโรงงานหม้อ หม้อดิน เขาเลยเรียกว่าโคกหม้อตรงนั้นผมถือว่าเป็นสถานที่ศักดิ์สิทธิ์ เราจะไปรุกล้ำไม่ได้ ผมว่าควรจะไว้อย่างนั้นเป็นที่ศักดิ์สิทธิ์ผมรู้ว่าเจ้าที่มันแรง เดินเข้าไปก็ยังไม่กล้าเดินเข้าไปเลย ไม่รู้ผมไม่เห็นด้วย

/ประธานสภาฯ...

-19-

ประธานสภาฯ สมาชิกฯท่านอื่น มีอีกไหมครับ ตามแผนที่ๆทางสมาชิกฯได้ดูๆไม่ออกว่าจุดไหน พิกัดไหน อย่างไร เชิญฝ่ายบริหารได้ชี้แจงพิกัดให้เป็นที่ชัดเจนเพื่อที่จะได้เข้าใจตรงกันเพื่อจะได้เป็นข้อมูลที่จะอนุมัติ เชิญครับ

นายกเทศมนตรีฯ เรียนประธานสภาฯและสมาชิกฯทราบนะครับ จากในแผนผังจะเห็นได้แล้ว นะครับว่ามันไม่ได้มีจุด ๆ เดียว พื้นที่สาธารณะที่ตรงนี้ มันเป็นบริเวณค่อนข้างจะกว้าง แล้วอีกอย่างเราต้องใช้น้ำจากดิน จากน้ำคลองเข้ามาอีกด้วย มันมีความจำเป็นนะครับ บางท่านนึกถึงสิ่งศักดิ์สิทธิ์อะไรก็แล้วแต่เราก็ค่อยทำพิธีกรรมก่อนก็ได้

ประธานสภาฯ ช่วยชี้แจงพิกัด

นายกเทศมนตรีฯ พิกัดก็อยู่ในแผนผังแล้ว มันอยู่ทั้ง 2 ฝั่งถนน แผนที่ค่อนข้างจะชัดเจนอยู่

ประธานสภาฯ เอาอย่างนี้แล้วกันนะครับ ในฐานะที่รองนายกฯ รองสุวิทย์ สุวรรณเรืองศรี เป็นเจ้าของพื้นที่ ชี้แจงในเรื่องของพิกัด ขนาดท่านรองนายกฯยังไม่รู้เรื่องเลยนะครับ เพื่อนสมาชิกจะได้เข้าใจในการอนุมัติในโครงการนะครับ ฝ่ายบริหารใครช่วยชี้แจงได้บ้างครับ ผมก็ยังดูไม่ออกเลย เอาพิกัดที่ชัดเจน

นายสัมพันธ์ สุวรรณเดช ผมอยากทราบว่าแผนที่นี้โรงฆ่าสัตว์มันอยู่ตรงไหนครับ

ประธานสภาฯ เชิญนั่งก่อนครับ ผมยังไม่ได้อนุญาต เชิญฝ่ายบริหารได้ชี้แจงก่อนครับ

ประธานสภาฯ ตามที่เห็นนะครับ ที่เป็นกรอบสี่เหลี่ยมที่เขียนว่าพิกัดที่ดินสาธารณะพื้นที่ประมาณ 307 ตารางเมตรกับพิกัดที่ดินสาธารณะ 1,308 ตารางเมตร ทั้ง 2 ฝั่งมันอยู่ในกรอบสี่เหลี่ยมที่วางไว้ซึ่งมันไม่ใช่ที่ดินของชาวบ้าน ถ้าเป็นสี่เหลี่ยมทางด้านบนของกระดาษ มันจะเป็นสี่เหลี่ยมๆ อยู่ มันจะเป็นที่ดินของชาวบ้าน ซึ่งเขามีหลักฐานแน่ชัดอยู่แล้ว ส่วนที่ดินที่ถัดลงมาที่เป็นสี่เหลี่ยมผืนใหญ่อันนี้เป็นที่ดินสาธารณะมันจะอยู่ติดลำคลองโคกหม้อ พื้นที่สาธารณะอยู่ติดกับลำคลองโคกหม้อเลย ที่ทางทิศใต้ของบ้านน้าเจิมถัดมาติดคลองเลยแล้วยาวไปทางทิศตะวันออก ทางด้านทิศใต้ของบ้านพี่ชัยที่ประปาก็มีอยู่ส่วนหนึ่ง มันมีอยู่ 2 ส่วนนะครับ

ประธานสภาฯ เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธานฯ ผมว่าเรื่องนี้ ผมก็ดูไม่ออกครับ ท่านรองนายกฯก็ดูไม่ออกเอาแบบนี้ไหมครับ เราลงดูพื้นที่ผมว่าน่าจะดีกว่าครับ นี่คือทางออกที่ดี ขอบคุณครับ

ประธานสภาฯ นี่เป็นประเด็นที่สมาชิกฯนำเสนอต่อสภาในการลงพื้นที่ ประธานสภาฯก็ขอพักการประชุมเพื่อจะได้ให้สมาชิกฯลงพื้นที่แล้วก็ได้คุยในรายละเอียดพิกัด เดี๋ยวมันจะมีปัญหาทีหลัง เดี๋ยวจะมีปัญหาในเรื่องพิกัด เราดูจากแผนที่ ฝ่ายบริหารยังชี้แจงไม่ได้เลย พักการประชุมแล้วลงพื้นที่จริง

/-พักประชุม-...

-20-

-พักประชุม-

ประธานสภาฯ ดำเนินการต่อในระเบียบการประชุม ญัตติขอความเห็นชอบในการใช้พื้นที่สาธารณประโยชน์บ้านโคกหม้อเพื่อก่อสร้างระบบประปาผิวดินขนาดใหญ่มาก ใช้สำหรับการอุปโภคและกิจการโรงฆ่าสัตว์ พักการประชุมเพื่อปรึกษาหารือปัญหาและทำความเข้าใจกับสมาชิกฯและฝ่ายบริหารก็มีเหตุผลสรุปผลจะขอมติก็แล้วกัน ตามญัตติขอความเห็นชอบการใช้พื้นที่สาธารณะประโยชน์ บ้านโคกหม้อเพื่อก่อสร้างระบบประปาผิวดินขนาดใหญ่มาก ใช้สำหรับการอุปโภคและกิจการโรงฆ่าสัตว์ของกองการประปา ที่คณะผู้บริหารเสนอญัตติมา สมาชิกสภาเทศบาลท่านใดเห็นชอบ โปรดยกมือครับ

เลขานุการสภาฯ ไม่มีครับ

ประธานสภาฯ ไม่มีสมาชิกฯท่านใดเห็นชอบ สมาชิกสภาท่านใดไม่เห็นชอบโปรดยกมือครับ

เลขานุการสภาฯ ไม่เห็นชอบ 8 เสียง

ประธานสภาฯ ประธานสภาฯงดออกเสียง

**มติที่ประชุม**  **เห็นชอบ - เสียง**

**ไม่เห็นชอบ 8 เสียง**

**งดออกเสียง 1 เสียง**

**3.9 ญัตติขอความเห็นชอบใช้พื้นที่ภูเขาทองเพื่อการก่อสร้างสกายวอร์คพร้อมจุดชมวิว(สำนักปลัดเทศบาล)**

ประธานสภาฯ ญัตติขอความเห็นชอบใช้พื้นที่ภูเขาทองเพื่อการก่อสร้างสกายวอร์คพร้อม จุดชมวิวของสำนักปลัดเทศบาล เชิญเลขานุการสภาฯ ชี้แจงระเบียบฯ ครับ

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่าน กระผมขอนำเรียนให้ทราบว่าการขออนุญาตเข้าทำประโยชน์ในเขตพื้นที่ป่าไม้ตามพระราชบัญญัติป่าไม้ พุทธศักราช 2484 มาตรา 54 ซึ่งกำหนดให้การยื่นขออนุญาตเข้าทำประโยชน์ในเขตพื้นที่ป่าไม้ ประกอบด้วยหลักฐาน ที่แสดงผลการให้ความเห็นชอบจากสภาองค์กรปกครองส่วนท้องถิ่นครับ

ประธานสภาฯ เชิญฝ่ายบริหารชี้แจงรายละเอียด

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์

นายกเทศมนตรีตำบลมะกอกเหนือขอเสนอญัตติขอความเห็นชอบใช้พื้นที่ภูเขาทอง เพื่อก่อสร้างสกายวอล์คพร้อมจุดชมวิว โดยมีหลักการและเหตุผล ดังนี้

**หลักการ**

ด้วยข้อเสนอโครงการปรับปรุงพัฒนาแหล่งท่องเที่ยวภูเขาทองของเทศบาลตำบลมะกอกเหนือ งบประมาณจำนวน 108 ล้าน ได้ผ่านความเห็นชอบจากรัฐมนตรีว่าการกระทรวงมหาดไทย ภายใต้แผนพัฒนาภาค ประจำปีงบประมาณ พ.ศ. 2565 โดยโครงการดังกล่าวจะมีการก่อสร้างสกายวอล์คพร้อมจุดชมวิวสำหรับใช้เป็นเส้นทางเข้าชมซากดึกดำบรรพ์ที่โดดเด่น คือ

/ซาก...

-21-

ซากดึกดำบรรพ์ โคโนดอนต์ แอมโมนอย ซึ่งเป็นกลุ่มของสัตว์ทะเลที่สูญพันธุ์ไปแล้ว ปรากฏบนหน้าผิวหินชัดเจน และซากดึกดำบรรพ์ที่สำคัญของไทย คือ อิกทีโอซอร์ ที่พบเพียงแห่งเดียวในประเทศไทย เป็นชนิดใหม่ของโลก ชื่อไทยซอรัส จงลักษณมณีอี มีลักษณะใหญ่ สภาพค่อนข้างสมบูรณ์ อายุประมาณ 250-500 ล้านปี ซึ่งเป็น 1 ใน 3 ของโลก และเป็นจุดชมวิวบนภูเขาทอง ซึ่งสามารถเห็นสถานที่ ที่น่าสนใจต่างๆ เช่น วัดเขาอ้อ วัดเขาเมืองเก่า เขาอกทะลุ ทะเลน้อยและอ่าวไทย โดยใช้พื้นที่การก่อสร้างบนภูเขาทอง เนื้อที่ประมาณ 3 ไร่ 2 งาน 58 ตารางวา แต่เนื่องจากภูเขาทองอยู่ในความรับผิดชอบและดูแลของกรมป่าไม้ กระทรวงทรัพยากรธรรมชาติและสิ่งแวดล้อม ในการนี้ จึงมีความจำเป็นต้องขอความเห็นชอบต่อสภาเทศบาลตำบลมะกอกเหนือเพื่อใช้พื้นที่ภูเขาทองต่อไป

**เหตุผล**

1. เพื่อจะพัฒนาและปรับปรุงภูเขาทองให้เป็นแหล่งท่องเที่ยว ซึ่งจะเป็นการส่งเสริมการท่องเที่ยวระดับชุมชน จังหวัดและระดับภาคส่งผลให้มีการจับจ่ายใช้สอย

ในชุมชนและจังหวัดมากขึ้นทำให้ระบบเศรษฐกิจชุมชนและภาพรวมของจังหวัดดีขึ้น

2. เพื่อให้เป็นไปตามหลักเกณฑ์การขออนุญาตเข้าทำประโยชน์ในเขตป่า ตามมาตรา 54 แห่งพระราชบัญญัติป่าไม้ พ.ศ. 2484 ซึ่งกำหนดให้การยื่นคำขออนุญาตเข้าทำประโยชน์ในเขตป่าต้องได้รับความเห็นชอบจากสภาองค์กรปกครองส่วนท้องถิ่น ที่ป่านั้นตั้งอยู่ ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ มีสมาชิกฯท่านใดมีข้อสงสัยที่จะสอบถามหรืออภิปรายเพิ่มเติมมีไหมครับ

เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธาน ตามที่ท่านนายกฯ ได้เสนอญัตติขอความเห็นชอบต่อสภาฯ เรื่องขอใช้พื้นที่ภูเขาทองเพื่อการก่อสร้างสกายวอร์คพร้อมจุดชมวิวทั้งๆ ที่ภูเขาทองอยู่ในความดูแลของกรมป่าไม้ กระทรวงทรัพยากรธรรมชาติและสิ่งแวดล้อมไม่ทราบว่านายกฯ จะเอาความเห็นชอบจากสภาฯ ไปใช้ในขั้นตอนไหน ช่วยชี้แจงด้วยครับ ขอบคุณมากครับ

ประธานสภาฯ เชิญท่านนายกฯ ได้ชี้แจงด้วยครับ

นายกเทศมนตรีฯ ครับคืออย่างนี้นะครับ ภูเขาทองมันอยู่ในเขตป่า พ.ศ. 2484 ซึ่งเป็นป่ารกร้างไม่ใช่ป่าสงวน ในการที่จะขอใช้ มันมีระเบียบในการขอใช้ซึ่งหนึ่งในนั้นเป็นข้อจำเป็นที่ต้องผ่านความเห็นชอบจากสภาฯ มันเป็นระเบียบของการขออนุญาตครับ ต้องผ่านความเห็นชอบจากสภาฯ ก่อนจึงจะไปขออนุญาตใช้พื้นที่ของกรมป่าไม้ได้ครับ

ประธานสภาฯ มีสมาชิกท่านใดจะอภิปรายเพิ่มเติม หรือมีข้อสงสัย มีไหมครับ ถ้าไม่มีผมจะขอ

/มติ...

-22-

มตินะครับ ตามญัตติขอความเห็นชอบใช้พื้นที่ภูเขาทองเพื่อการก่อสร้างสกายวอร์คพร้อมจุดชมวิวของสำนักปลัดเทศบาล ที่คณะผู้บริหารเสนอญัตติมาสมาชิกสภาเทศบาลท่านใดเห็นชอบ โปรดยกมือครับ

เลขานุการสภาฯ เห็นชอบ 8 เสียง

ประธานสภาฯ เห็นชอบ 8 เสียง ประธานสภาฯงดออกเสียง

**มติที่ประชุม** **เห็นชอบ 8 เสียง**

**งดออกเสียง 1 เสียง**

**3.10 ญัตติขอความเห็นชอบเช่าที่ดินวัดภูเขาทอง(สำนักปลัดเทศบาล)**

ประธานสภาฯ ญัตติขอความเห็นชอบเช่าที่ดินวัดภูเขาทองของสำนักปลัดเทศบาล เชิญเลขานุการสภาฯ ชี้แจงระเบียบฯครับ

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่าน กระผมขอนำเรียนให้ทราบว่าตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2541 แก้ไข เพิ่มเติม พ.ศ. 2543 ข้อ 38 ภายใต้บังคับ ข้อ 9 เงินรายจ่ายประจำปีขององค์กรปกครองส่วนท้องถิ่น ให้จัดทำเป็นงบประมาณรายจ่ายประจำปี และให้มีประมาณการรายรับประกอบงบประมาณรายจ่ายประจำปีด้วย ข้อ 17 ประมาณการรายรับขององค์กรปกครองส่วนท้องถิ่น ประกอบด้วยรายได้ซึ่งจำแนกเป็น

1. หมวดภาษีอากร
2. หมวดค่าธรรมเนียม ค่าปรับและใบอนุญาต
3. หมวดรายได้จากทรัพย์สิน
4. หมวดรายได้จากสาธารณูปโภค และกิจการพาณิชย์
5. หมวดเงินอุดหนุน
6. หมวดรายได้เบ็ดเตล็ด

รายละเอียดประเภทรายได้ ให้เป็นไปตามที่กรมการปกครองกำหนด

ข้อ 21 การตรางบประมาณรายจ่ายเพิ่มเติม จะกระทำได้ต่อเมื่องบประมาณรายจ่ายประจำปี ที่ได้รับอนุมัติแล้วไม่พอแก่การใช้จ่าย หรือมีความจำเป็นต้องตั้งรายการขึ้นใหม่ ทั้งนี้ ต้องแสดงให้ปรากฏในงบประมาณรายจ่ายดังกล่าวด้วยว่า จะจ่ายจากเงินรายได้ที่มิได้ตั้งรับไว้ในประมาณรายรับหรือจากเงินรายได้ที่เกินยอดรวมทั้งสิ้นของประมาณการรายรับประจำปี

และข้อ 34 องค์กรปกครองส่วนท้องถิ่นจะจ่ายเงิน หรือก่อหนี้ผูกพันได้ตามข้อความที่กำหนดไว้ในงบประมาณรายจ่ายประจำปี หรืองบประมาณรายจ่ายเพิ่มเติม ทั้งนี้ ต้องมีกฎหมาย ระเบียบ ข้อบังคับ คำสั่งหรือหนังสือสั่งการกระทรวงมหาดไทยอนุญาตให้จ่าย และมีเงินรายได้เพียงพอที่จะเบิกจ่ายได้

/การก่อหนี้...

-23-

การก่อหนี้ผูกพันงบประมาณรายจ่ายเกินกว่าหนึ่งปีงบประมาณให้กระทำได้โดยความเห็นชอบของสภาท้องถิ่นและจัดทำเป็นงบประมาณรายจ่ายตามขั้นตอนของกฎหมาย การก่อหนี้ผูกพันงบประมาณรายจ่ายเกินกว่าหนึ่งปีงบประมาณ สำหรับโครงการใด โครงการหนึ่งจะกระทำได้เมื่อมีความจำเป็นที่ไม่อาจแยกงบประมาณตั้งจ่าย และดำเนินการในแต่ละปีงบประมาณได้ซึ่งเป็นโครงการประเภทที่ดินและสิ่งก่อสร้าง ที่ไม่อาจแยกการจัดซื้อจัดจ้างได้เป็นส่วน ๆ และมีรายได้ไม่เพียงพอที่จะดำเนินการในปีงบประมาณเดียว ให้ก่อหนี้ผูกพันได้ไม่เกินปีงบประมาณถัดไปและงบประมาณที่จะก่อหนี้ผูกพัน จะต้องไม่เกินร้อยละห้าสิบของงบประมาณรายจ่ายเพื่อการลงทุนของงบประมาณปีที่ผ่านมาโดยจะต้องระบุในงบประมาณรายจ่ายในปีปัจจุบัน และในปีงบประมาณถัดไปให้ชัดเจนครับ

ประธานสภาฯ เชิญฝ่ายบริหารชี้แจงรายละเอียดครับ

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์ นายกเทศมนตรีตำบลมะกอกเหนือ ขอเสนอญัตติขอความเห็นชอบเช่าที่ดินวัดภูเขาทอง โดยมีหลักการและเหตุผล ดังนี้

**หลักการ**

ด้วยข้อเสนอโครงการปรับปรุงพัฒนาแหล่งท่องเที่ยวภูเขาทองของเทศบาลตำบลมะกอกเหนือ งบประมาณ จำนวน 108 ล้าน ได้ผ่านความเห็นชอบจากรัฐมนตรีว่าการกระทรวงมหาดไทย ภายใต้แผนพัฒนาภาค ประจำปีงบประมาณ พ.ศ. 2565 โดยโครงการดังกล่าวจะมีการก่อสร้างสกายวอล์คพร้อมจุดชมวิวสำหรับใช้เป็นเส้นทางเข้าชมซากดึกดำบรรพ์ที่โดดเด่น คือ ซากดึกดำบรรพ์โคโนดอนต์ แอมโมนอย ซึ่งเป็นกลุ่มของสัตว์ทะเลที่สูญพันธุ์ไปแล้ว ปรากฏบนหน้าผิวหินชัดเจน และซากดึกดำบรรพ์ที่สำคัญของไทย คือ อิกทีโอซอร์ ที่พบเพียงแห่งเดียวในประเทศไทย เป็นชนิดใหม่ของโลก ชื่อไทยซอรัส จงลักษณมณีอี มีลักษณะใหญ่สภาพค่อนข้างสมบูรณ์ อายุประมาณ 250-500 ล้านปี ซึ่งเป็น 1 ใน 3 ของโลก และเป็นจุดชมวิวบนภูเขาทอง ซึ่งสามารถเห็นสถานที่ที่น่าสนใจต่างๆ เช่น วัดเขาอ้อ วัดเขาเมืองเก่า เขาอกทะลุ ทะเลน้อยและอ่าวไทย โดยการก่อสร้างสกายวอล์คจะผ่านที่ดินวัดภูเขาทอง ตามหนังสือรับรองการทำประโยชน์ น.ส.3 ก เลขที่ 2109 เลขที่ดิน 270 แต่เนื่องจากวัดภูเขาทองอยู่ในความดูแลและรับผิดชอบของสำนักพระพุทธศาสนา ในการนี้ จึงขอความเห็นชอบต่อสภาเทศบาลตำบลมะกอกเหนือเช่าพื้นที่วัดภูเขาทองจำนวนเนื้อที่ 1 งาน 83.10 ตารางวา ระยะเวลาเช่า 20 ปี

**เหตุผล**

1. เพื่อจะพัฒนาและปรับปรุงภูเขาทองให้เป็นแหล่งท่องเที่ยว ซึ่งจะเป็นการ

/ส่งเสริม...

-24-

ส่งเสริม การท่องเที่ยวระดับชุมชน จังหวัดและระดับภาค ส่งผลให้มีการจับจ่ายใช้สอยในชุมชนและจังหวัดมากขึ้น ระบบเศรษฐกิจชุมชนและภาพรวมของจังหวัดดีขึ้น

2. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณส่วนท้องถิ่น พ.ศ. 2541 แก้ไขเพิ่มเติมถึงฉบับที่ 3 พ.ศ.2543 ข้อ 38 วรรคแรก “ภายใต้บังคับข้อ 9 ข้อ 17 ข้อ 21 และ ข้อ 34 การก่อหนี้งบประมาณรายจ่ายเกินกว่าหนึ่งปีงบประมาณ ให้กระทำได้โดยความเห็นชอบของสภาท้องถิ่น และจัดทำเป็นงบประมาณรายจ่ายตามขั้นตอนของกฎหมาย”

3. เพื่อให้เป็นไปตามสำเนาหนังสือมติคณะกรรมการพิจารณางบประมาณ ศาสนสมบัติกลางประจำ(พศป.)ในการประชุมครั้งที่18/2534 ลงวันที่ 17 กันยายน 2534 เรื่อง ขอใช้ที่ดินวัดสุเทพธารามสร้างหลุมหลบภัย จังหวัดนครศรีธรรมราช ซึ่งที่ประชุมเห็นว่าที่ดินเป็นที่ของวัด การที่หน่วยงานราชการหรือเอกชนเข้าใช้ประโยชน์ที่ดินของวัดโดยไม่มีค่าตอบแทนกระทำไม่ได้ ถือว่าเจ้าอาวาสกระทำผิดวินัย เทศบาลตำบลมะกอกเหนือจึงมีความจำเป็นต้องเช่าที่ดินวัดดังกล่าว ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ มีสมาชิกท่านใดจะอภิปรายเพิ่มเติม มีไหมครับ เชิญคุณณรงค์ ฤทธิรัตน์

ขอเชิญครับ

นายณรงค์ ฤทธิรัตน์ ขอบคุณครับท่านประธานฯ นี่ไมใช่การอภิปรายแต่เป็นการสอบถามที่ดินที่จะเช่าบริเวณวัดภูเขาทอง 20 ปีนี้จะตกปีละเท่าไหร่ นี่เป็นการสอบถามไม่ใช่อภิปรายช่วยชี้แจงด้วยครับ

ประธานสภาฯ สมาชิกฯท่านอื่นมีประเด็นไหนจะสอบถามอีกไหมครับ จะได้ให้ฝ่ายบริหารได้ชี้แจงรวดเดียวเลยครับ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณมากครับท่านประธานฯ ตามที่ท่านนายกฯเสนอญัตติขอความเห็นชอบเช่าที่ดินวัดภูเขาทอง ผมอยากทราบและให้น้องๆสมาชิกฯได้รู้ว่า บริเวณตรงไหนครับที่เช่า ขอบคุณมากครับ

ประธานสภาฯ มีอีกไหมครับ สมาชิกสภาฯท่านอื่น เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ ขอบคุณมากครับท่านประธานฯ ไม่ทราบว่าฝ่ายบริหารได้พูดคุยกับเจ้าอาวาสแล้วหรือยัง เพื่อนสมาชิกได้รู้ว่าตรงไหนจะทำสกายวอร์ค ก็ถือว่าดี ปากคลองบ้านเรามีสกายวอร์ค ก็ถือว่าใช้ได้เลยมีสกายวอร์ค มาตรฐานสากล

ประธานสภาฯ เชิญฝ่ายบริหารได้ชี้แจงต่อสมาชิก ขอเชิญครับ

นายกเทศมนตรีฯ เรียนประธานสภาฯและสมาชิกฯทุกท่านนะครับ ในมือของท่านจะมีแผนที่อยู่แล้วนะครับ ส่วน 1: 2000 ท่านวางให้ถูกทิศ มีทิศเหนือปรากฏอยู่จากถนน

/สาย4048..

-25-

สาย 4048 ส่วนที่จะเช่านี้มันจะติดกับบ้านคุณปนัดดา คงปลอด หน้ากว้างถนนสายซอย 15 เมตร ซึ่งยาว 44.487 เมตร ที่ดินวัดตามแผนผังที่เขียนไว้ตามมาตราส่วนที่เขียนไว้ในมือของท่าน ส่วนราคาเช่าเดือนเท่าไหร่ ปีเท่าไหร่ ตอนนี้ยังไม่สามารถจะบอกได้คือขั้นตอนต่อไปหมายความว่า พอได้รับอนุมัติจากสภาฯแล้วผมต้องส่งรายละเอียดไปที่ดิน ต้องประเมินราคาที่ดินที่เราจะเช่าว่าราคาเท่าไหร่ ตามปกติแล้ว สำนักพุทธจะประเมินราคาเช่าจากราคาประเมินของที่ดิน แต่ดูแล้วก็น่าจะไม่กี่ตังค์ เพราะว่าไม่ได้ใช้เต็มพื้นที่เราใช้แค่ 1 งานกับ 83 ตารางวาเท่านั้นเอง และอีกอย่างติดถนนซอยด้วยเขาจะเข้าที่ประชุมเลยไม่สามารถจะทราบได้ว่าเขาจะคิดเท่าไหร่ แต่ก็อยู่ในเกณฑ์มาตรฐานของเขาไม่รู้อยู่ในลักษณะยังไง คงไม่กี่ตังค์ส่วนเจ้าอาวาสท่านทราบหรือเปล่า ท่านเจ้าอาวาสทราบแล้วอำนาจต่างๆไม่ได้อยู่ที่เจ้าอาวาสอยู่ที่สำนักพระพุทธฯ เพราะที่ดินวัดเป็นของสำนักพระพุทธฯ ครับ เจ้าอาวาสไม่ได้มีอำนาจอะไร ส่วนที่เช่าที่กำหนดไว้ 20 ปี เราก็เอาตามระเบียบที่เขากำหนดไว้ ต่อจากนั้นเราสามารถต่อไปได้ครับ

ประธานสภาฯ ก็ถือว่าสมาชิกฯคงจะเข้าใจ มีข้อสงสัยอะไรอีกไหมครับ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ เรื่องที่ผู้บริหารจะทำสกายวอร์คก็ดูดีนะครับเพื่อนสมาชิกฯ ผมว่าสภาฯเองก็คงจะไม่มีปัญหาอยากทราบว่าทำจากจุดตรงนั้นแล้วจะไปลงที่ตรงไหน ดูแบบแปลนผมดูไม่ออกเพราะผมเป็นคนความรู้น้อยที่ประชุมวันนั้นผมไม่ได้เข้าร่วมประชุมเพราะติดภารกิจ สภาฯคงจะไม่มีปัญหา ถ้าบ้านเราจะมีสกายวอร์คให้ลูกหลาน คงจะเป็นที่เชิดหน้าชูตาของพี่น้องชาวปากคลอง มีสกายวอร์คเราไม่ต้องไปจังหวัดอื่น คงจะไม่เกิน 20 ปี คงจะได้ใช้หรือว่าเร็ว ๆ นี้

ประธานสภาฯ ยินดีล่วงหน้ากับโครงการ megaproject เทศบาลตำบลมะกอกเหนือ ก็ถือว่าสมาชิกฯได้เข้าใจในการเสนอญัตติ มีสมาชิกฯท่านใดจะเพิ่มเติมอีกไหมครับ ถ้าไม่มีผมจะขอมตินะครับ ตามญัตติขอความเห็นชอบเช่าที่ดินวัดภูเขาทองของสำนักปลัดเทศบาล ที่คณะผู้บริหารเสนอญัตติมาสมาชิกสภาเทศบาลท่านใดเห็นชอบ โปรดยกมือครับ

เลขานุการสภาฯ เห็นชอบ 8 เสียง

ประธานสภาฯ เห็นชอบ 8 เสียง ประธานสภาฯงดออกเสียง

**มติที่ประชุม** **เห็นชอบ 8 เสียง**

**งดออกเสียง 1 เสียง**

ประธานสภาฯ สภาฯก็ได้พิจารณาญัตติต่างเป็นที่เรียบร้อยแล้ว

**ระเบียบวาระที่ 4 เรื่องอื่น ๆ**

/ประธานสภาฯ...

-26-

ประธานสภาฯ เรื่องอื่น ๆ สมาชิกฯท่านใดมีอะไรจะปรึกษาหารือ เชิญคุณเฉลียว ไข่รอด

ขอเชิญครับ

นายเฉลียว ไข่รอด ขอบคุณครับ มีเรื่องหนึ่งครับ น่าจะใหญ่สักนิดหันไปดูคลองด้านหลังเทศบาลปัญหามันมีนะครับ ฝ่ายบริหารจะแก้ไขยังไงผักตบเต็มคลองเลยครับ ขอให้ช่วยด้วยครับ ขอบคุณครับ

ประธานสภาฯ เชิญคุณสัมพันธ์ สุวรรณเดช ขอเชิญครับ

นายสัมพันธ์ สุวรรณเดช ขอบคุณมากครับท่านประธานสภาฯ ผมขอฝากฝ่ายบริหารให้พนักงานช่วยดู คูระบายน้ำฝาชำรุด รถยนต์เยียบมันทรุดบางแห่งก็แตก พื้นมันก็หลุด ขอให้ฝ่ายบริหารช่วยให้ด้วยครับ

ประธานสภาฯ ช่วยชี้แจงว่าจุดไหนบ้าง บริเวณตรงไหน ยังไงครับ

นายสัมพันธ์ สุวรรณเดช ที่ข้างน้องสุจินขายไก่ และหน้าบ้านตี๋

ประธานสภาฯ 2 จุด

นายสัมพันธ์ สุวรรณเดช 3 จุด ที่แม่ค้าปลาด้วยครับ

ประธานสภาฯ 3 จุด บริเวณตลาดสด มีเพิ่มเติมอีกไหมครับ ถ้าไม่มีอะไรแล้วที่จะเสนอต่อฝ่ายบริหาร ฝ่ายบริหารก็ได้รับเรื่องในตรงนี้นะครับ เรื่องผักตบชวา และก็เรื่องขอคูระบายน้ำในตลาดสด กี่จุดเดี๋ยวก็จะให้ฝ่ายบริหารได้ตรวจเช็คดูอีกครั้งหนึ่งนะครับ เชิญท่านนายกฯครับ

นายกเทศมนตรีฯ เรียนประธานสภาฯและสมาชิกทุกท่านพูดถึงเรื่องคลองท่าแนะ ผมอยากจะฝากท่านสมาชิกฯทุกท่านด้วย กรุณากำชับหน่อยท่านจะเห็นว่าไม่ได้มีแค่ผักตบอย่างเดียว ขยะเพียบ ปกติจะเป็นฝั่งของเทศบาลตำบลบ้านสวน ท่านก็คงทราบ เพราะการเก็บขยะของเขาไม่ได้เข้าไปเก็บ เพราะฉะนั้นเขากินใช้อยู่ทุกวันขยะใส่ถุงอะไรก็ทิ้งลงคลองเพียบเลย ว่าจะขอความร่วมมือจากท่านสมาชิกฯหน่อย อย่างน้อยก็ไปคุยหาทางออกที่ดี เพราะท่านก็รู้แล้วว่ามีขยะเพียบเลย ส่วนของผักตบขอคิดแป๊บเดียว ว่าจะเอายังไงดี ขอบคุณครับ

ประธานสภาฯ เชิญคุณณรงค์ ฤทธิรัตน์ ขอเชิญครับ

นายณรงค์ ฤทธิรัตน์ พูดถึงเรื่องขยะแล้ว ก็อยากสอบถามเรื่องรถขยะว่าใช้อยู่คันเดียว แล้วอีกคันรถไปไหนแล้ว เห็นใช้อยู่คันเดียว ผมนึกว่าจะสลับกันใช้อย่าให้รถมันจอดว่างเปล่าอยู่

ประธานสภาฯ เชิญท่านนายกฯ

นายกเทศมนตรีฯ รถขยะเรามีอยู่ 2 คัน คันเก่าตัวถังมันรั่ว ก็ไม่ได้ใช้ มาใช้ชั่วคราวบางครั้ง สมมุติว่าเราเอารถไปซ่อมแซมดำเนินอะไรต่าง ๆเกี่ยวกับรถสีเขียว ส่วนที่ท่านเห็นว่าทำไม่เราใช้รถคันเดียว ทางเทศบาลใกล้เคียง ยืมไปใช้ชั่วคราวครับ ขอบคุณครับ

/ประธานสภาฯ...

-27-

ประธานสภาฯ มีสมาชิกสภาฯท่านใดจะปรึกษาหารือกับฝ่ายบริหารมีอีกไหมครับ ถ้าไม่มี สมาชิกฯท่านใดจะสอบถาม สำหรับวันนี้ก็ขอขอบคุณสมาชิกสภาฯ ฝ่ายบริหาร เจ้าหน้าที่และผู้เข้าร่วมประชุมทุกท่าน ผมขอปิดการประชุม ขอบคุณครับ

**ปิดประชุม** ปิดประชุมเวลา ๑1.50 น.

(ลงชื่อ) ผู้จดรายงานการประชุม

(นางปิยะนันท์ วิสุทธิปัญญา)


 นักจัดการงานทั่วไปชำนาญการ

(ลงชื่อ) เลขานุการสภาเทศบาล


(นายศราวุฒิ เอียดดำ)

ปลัดเทศบาลตำบลมะกอกเหนือ

คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่.........................................................

 จึงลงลายมือชื่อไว้เป็นหลักฐาน

(ลงชื่อ)........ ......................................ประธานกรรมการ

 (นางอุไร ทิพย์ลักษณ์)

(ลงชื่อ)........... ...................................กรรมการ

 (นายเกรียงไกร เกาะทอง)

(ลงชื่อ)......... .....................................กรรมการ

(นางวิภาดา วัชรเสรีกุล)

สภาเทศบาลตำบลมะกอกเหนือ ได้รับรองรายงานการประชุมสภาฯ สมัยสามัญ สมัยที่ 4 ประจำปี พ.ศ. 2563 นี้แล้ว เมื่อวันที่...........................................................

จึงลงลายมือชื่อไว้เป็นหลักฐาน



(ลงชื่อ) ผู้รับรองรายงานการประชุม

(นายเอกรัฐ วัชรเสรีกุล)

ประธานสภาเทศบาลตำบลมะกอกเหนือ

**รายงานการประชุมสภาเทศบาลตำบลมะกอกเหนือ(ส่งป่าไม้)**

**สมัยสามัญ สมัยที่ 4 ประจำปี พ.ศ. ๒๕63**

**วันจันทร์ ที่ 23 พฤศจิกายน พ.ศ. ๒๕63 เวลา 10.00 น.**

**ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  ๒.  ๓.  ๔.  ๕.  ๖.  ๗.  ๘.  ๙.  10. | นายเอกรัฐ วัชรเสรีกุล  นายณรงค์ ฤทธิรัตน์  นางวิภาดา วัชรเสรีกุล  นายประภาศ พุทธคลิ้ง  นายเกรียงไกร เกาะทอง  นายสุวัฒน์ ชุมชัยโย  นายเฉลียว ไข่รอด  นางอุไร ทิพย์ลักษณ์  นายสัมพันธ์ สุวรรณเดช  นายศราวุฒิ เอียดดำ | ประธานสภาเทศบาล  รองประธานสภาเทศบาล  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  เลขานุการสภาเทศบาล | เอกรัฐ วัชรเสรีกุล  ณรงค์ ฤทธิรัตน์  วิภาดา วัชรเสรีกุล  ประภาศ พุทธคลิ้ง  เกรียงไกร เกาะทอง  สุวัฒน์ ชุมชัยโย  เฉลียว ไข่รอด  อุไร ทิพย์ลักษณ์  สัมพันธ์ สุวรรณเดช  ศราวุฒิ เอียดดำ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  2.  3.  4.  5.  6.  7.  8.  9  10. | นายรนชัย ตั้งพูนผลวิวัฒน์  นายสุวิทย์ สุวรรณเรืองศรี  นายธวิช ขำเพชร  นายมโน คล้ายแก้ว  นางณิชชา ถาวโรจน์  นางสาวเสาวลักษณ์ กลับสวัสดิ์  นายอาบูต้อเหล็บ พลนุ้ย  นายสาธิต สังข์แก้ว  นายไตรรงค์ ชูเงิน  นางปิยะนันท์ วิสุทธิปัญญา | นายกเทศมนตรี  รองนายกเทศมนตรี  ที่ปรึกษานายกเทศมนตรี  หัวหน้าสำนักปลัดเทศบาล  ผู้อำนวยการกองคลัง  ผู้อำนวยการกองการศึกษา  รก.ผอ.กองช่าง  รก.ผอ.กองการประปา  นักวิชาการสุขาภิบาลปฏิบัติการ  นักจัดการงานทั่วไปชำนาญการ | รนชัย ตั้งพูนผลวิวัฒน์  สุวิทย์ สุวรรณเรืองศรี  ธวิช ขำเพชร  มโน คล้ายแก้ว  ณิชชา ถาวโรจน์  เสาวลักษณ์ กลับสวัสดิ์  อาบูต้อเหล็บ พลนุ้ย  สาธิต สังข์แก้ว  ไตรรงค์ ชูเงิน  ปิยะนันท์ วิสุทธิปัญญา |  |

/ระเบียบ....

-๒-

**เริ่มประชุม เวลา 10.0๐ น.**

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไป ขอเรียนเชิญครับ

ประธานสภาฯ ท่านสมาชิกสภาเทศบาล คณะผู้บริหารและผู้เข้าร่วมประชุมสภาเทศบาลตำบลมะกอกเหนือทุกท่านครับ วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 4 ประจำปี 2563 ตรงกับวันจันทร์ ที่ 23 พฤศจิกายนพ.ศ. 2563 เมื่อที่ประชุมครบองค์ประชุม ผมขอเปิดและดำเนินการประชุมตามระเบียบวาระ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ เรื่องที่ประธานแจ้งให้ที่ประชุมทราบ สำหรับวันนี้ไม่มีอะไรที่จะแจ้งให้ทราบ นะครับ

**ที่ประชุม รับทราบ**

**ระเบียบวาระที่ ๒ เรื่องรับรองรายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 3 ครั้งที่ 2 ประจำปี พ.ศ. ๒๕๖3 เมื่อวันพุธ ที่ 23 กันยายน พ.ศ. ๒๕๖3**

ประธานสภาฯ เรื่องรับรองรายงานการประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ 2 ประจำปี พ.ศ. ๒๕๖3 เมื่อวันพุธ ที่ 23 กันยายน พ.ศ. ๒๕๖3 ตามที่ได้มีการประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ 2 ประจำปี 2563 เมื่อวันพุธ ที่ 23 กันยายน 2563 ฝ่ายเลขานุการได้จัดทำรายงานการประชุมและเสนอคณะกรรมการตรวจรายงานการประชุมตรวจสอบเสร็จเรียบร้อยแล้วจึงเสนอที่ประชุมพิจารณาและรับรองรายงานการประชุมครั้งที่ผ่านมา มีสมาชิกท่านใดจะแก้ไขหรือเพิ่มเติมในส่วน ที่ตัวเองได้อภิปรายในที่ประชุมครั้งที่ผ่านมาก็ขอเชิญสมาชิกสภาครับ ถ้าไม่มีสมาชิกท่านใดจะแก้ไขรายงานการประชุมก็ถือว่าสมาชิกได้ตรวจทานก่อนที่จะมีการประชุมในวันนี้เป็นที่เรียบร้อยแล้ว กระผมจะขอมตินะครับ สมาชิกท่านใดรับรองรายงานการประชุมสภาเทศบาล สมัยสามัญ สมัยที่ 3 ครั้งที่ 2 เมื่อวันที่ 23 กันยายน พ.ศ. 2563 โปรดยกมือครับ

เลขานุการสภา รับรอง 8 เสียง

ประธานสภาฯ ประธานสภาฯงดออกเสียง

**มติที่ประชุม** **รับรอง 8 เสียง**

**งดออกเสียง 1 เสียง**

/ระเบียบ...

-3-

**ระเบียบวาระที่ ๓ ญัตติอื่น ๆ**

**ฯลฯ**

**3.9 ญัตติขอความเห็นชอบใช้พื้นที่ภูเขาทองเพื่อการก่อสร้างสกายวอร์คพร้อมจุดชมวิว(สำนักปลัดเทศบาล)**

ประธานสภาฯ ญัตติขอความเห็นชอบใช้พื้นที่ภูเขาทองเพื่อการก่อสร้างสกายวอร์คพร้อม จุดชมวิวของสำนักปลัดเทศบาล เชิญเลขานุการสภาฯ ชี้แจงระเบียบฯ ครับ

เลขานุการสภาฯ เรียนประธานสภาเทศบาล คณะผู้บริหารและสมาชิกสภาเทศบาลทุกท่าน กระผมขอนำเรียนให้ทราบว่าการขออนุญาตเข้าทำประโยชน์ในเขตพื้นที่ป่าไม้ตามพระราชบัญญัติป่าไม้ พุทธศักราช 2484 มาตรา 54 ซึ่งกำหนดให้การยื่นขออนุญาตเข้าทำประโยชน์ในเขตพื้นที่ป่าไม้ ประกอบด้วยหลักฐาน ที่แสดงผลการให้ความเห็นชอบจากสภาองค์กรปกครองส่วนท้องถิ่นครับ

ประธานสภาฯ เชิญฝ่ายบริหารชี้แจงรายละเอียด

นายกเทศมนตรีฯ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผลวิวัฒน์

นายกเทศมนตรีตำบลมะกอกเหนือขอเสนอญัตติขอความเห็นชอบใช้พื้นที่ภูเขาทอง เพื่อก่อสร้างสกายวอล์คพร้อมจุดชมวิว โดยมีหลักการและเหตุผล ดังนี้

**หลักการ**

ด้วยข้อเสนอโครงการปรับปรุงพัฒนาแหล่งท่องเที่ยวภูเขาทองของเทศบาลตำบลมะกอกเหนือ งบประมาณจำนวน 108 ล้าน ได้ผ่านความเห็นชอบจากรัฐมนตรีว่าการกระทรวงมหาดไทย ภายใต้แผนพัฒนาภาค ประจำปีงบประมาณ พ.ศ.2565 โดยโครงการดังกล่าวจะมีการก่อสร้างสกายวอล์คพร้อมจุดชมวิวสำหรับใช้เป็นเส้นทางเข้าชมซากดึกดำบรรพ์ที่โดดเด่น คือ ซากดึกดำบรรพ์ โคโนดอนต์ แอมโมนอย ซึ่งเป็นกลุ่มของสัตว์ทะเลที่สูญพันธุ์ไปแล้วปรากฏ บนหน้าผิวหินชัดเจน และซากดึกดำบรรพ์ที่สำคัญของไทย คือ อิกทีโอซอร์ ที่พบเพียงแห่งเดียวในประเทศไทย เป็นชนิดใหม่ของโลก ชื่อไทยซอรัส จงลักษณมณีอี มีลักษณะใหญ่ สภาพค่อนข้างสมบูรณ์ อายุประมาณ 250-500 ล้านปี ซึ่งเป็น 1 ใน 3 ของโลก และเป็นจุดชมวิวบนภูเขาทอง ซึ่งสามารถเห็นสถานที่ ที่น่าสนใจต่างๆ เช่น วัดเขาอ้อ วัดเขาเมืองเก่า เขาอกทะลุ ทะเลน้อยและอ่าวไทย โดยใช้พื้นที่การก่อสร้างบนภูเขาทอง เนื้อที่ประมาณ 3 ไร่ 2 งาน 58 ตารางวา แต่เนื่องจากภูเขาทองอยู่ในความรับผิดชอบและดูแลของกรมป่าไม้ กระทรวงทรัพยากรธรรมชาติและสิ่งแวดล้อม ในการนี้ จึงมีความจำเป็นต้องขอความเห็นชอบต่อสภาเทศบาลตำบลมะกอกเหนือเพื่อใช้พื้นที่ภูเขาทองต่อไป

**เหตุผล**

1. เพื่อจะพัฒนาและปรับปรุงภูเขาทองให้เป็นแหล่งท่องเที่ยว ซึ่งจะเป็นการส่งเสริมการท่องเที่ยวระดับชุมชน จังหวัดและระดับภาคส่งผลให้มีการจับจ่ายใช้สอย

/ในชุมชน...

-4-

ในชุมชนและจังหวัดมากขึ้นทำให้ระบบเศรษฐกิจชุมชนและภาพรวมของจังหวัดดีขึ้น

2. เพื่อให้เป็นไปหลักเกณฑ์การขออนุญาตเข้าทำประโยชน์ในเขตป่า ตามมาตรา 54 แห่งพระราชบัญญัติป่าไม้ พ.ศ. 2484 ซึ่งกำหนดให้การยื่นคำขออนุญาตเข้าทำประโยชน์ในเขตป่าต้องได้รับความเห็นชอบจากสภาองค์กรปกครองส่วนท้องถิ่น ที่ป่านั้นตั้งอยู่ ขอได้โปรดนำเสนอต่อที่ประชุมสภาเทศบาลตำบลมะกอกเหนือต่อไปครับ

ประธานสภาฯ มีสมาชิกฯท่านใดมีข้อสงสัยที่จะสอบถามหรืออภิปรายเพิ่มเติมมีไหมครับ

เชิญคุณเฉลียว ไข่รอด ขอเชิญครับ

นายเฉลียว ไข่รอด ขอบคุณครับท่านประธาน ตามที่ท่านนายกได้เสนอญัตติขอความเห็นชอบต่อสภาฯเรื่องขอใช้พื้นที่ภูเขาทองเพื่อการก่อสร้างสกายวอร์คพร้อมจุดชมวิวทั้งๆที่ภูเขาทองอยู่ในความดูแลของกรมป่าไม้ กระทรวงทรัพยากรธรรมชาติและสิ่งแวดล้อมไม่ทราบว่านายกจะเอาความเห็นชอบจากสภาฯ ไปใช้ในขั้นตอนไหน ช่วยชี้แจงด้วยครับ ขอบคุณมากครับ

ประธานสภาฯ เชิญท่านนายกฯ ได้ชี้แจงด้วยครับ

นายกเทศมนตรีฯ ครับคืออย่างนี้นะครับ ภูเขาทองมันอยู่ในเขตป่า พ.ศ. 2484 ซึ่งเป็นป่ารกร้างไม่ใช่ป่าสงวน ในการที่จะขอใช้ มันมีระเบียบในการขอใช้ซึ่งหนึ่งในนั้นเป็นข้อจำเป็นที่ต้องผ่านสภาฯ มันเป็นระเบียบขอการขออนุญาตครับ ต้องผ่านสภาฯ ก่อน จึงจะไปขออนุญาตใช้พื้นที่ของกรมป่าไม้ได้ครับ

ประธานสภาฯ มีสมาชิกท่านใดจะอภิปรายเพิ่มเติม หรือมีข้อสงสัย มีไหมครับ ถ้าไม่มีผมจะขอมตินะครับ ตามญัตติขอความเห็นชอบใช้พื้นที่ภูเขาทองเพื่อการก่อสร้างสกายวอร์คพร้อมจุดชมวิวของสำนักปลัดเทศบาล ที่คณะผู้บริหารเสนอญัตติมาสมาชิกสภาเทศบาลท่านใดเห็นชอบ โปรดยกมือครับ

เลขานุการสภาฯ เห็นชอบ 8 เสียง

ประธานสภาฯ เห็นชอบ 8 เสียง ประธานสภาฯงดออกเสียง

**มติที่ประชุม** เห็นชอบ 8 เสียง

งดออกเสียง 1 เสียง

**ฯลฯ**

**ปิดประชุม** ปิดประชุมเวลา ๑1.50 น.

 (ลงชื่อ) ผู้จดรายงานการประชุม

(นางปิยะนันท์ วิสุทธิปัญญา)

 นักจัดการงานทั่วไปชำนาญการ

(ลงชื่อ) เลขานุการสภาเทศบาล

(นายศราวุฒิ เอียดดำ)

ปลัดเทศบาลตำบลมะกอกเหนือ